Президент мурожаатномаси: асосий фикрлар » Muzlik.uz - O‘zbekiston yangiliklari\n2020 йил — Илм-маърифат ва рақамли иқтисодиётни ривожлантириш йили. Шавкат Мирзиёев жорий йилни ана шундай номлашни таклиф этди, парламентарийлар буни маъқуллади. Ушбу йилда Нукус, Бухоро, Самарқанд, Гулистон ва Урганч шаҳарларида IT-парклар ташкил этилади. «Электрон ҳукумат» тизимининг барча ташкилий ва институционал масалалари ҳал этилади. Шунингдек, қурилиш, энергетика, қишлоқ ва сув хўжалиги, транспорт, геология, кадастр, соғлиқни сақлаш, таълим архив соҳаларини тўлиқ рақамлаштириш ишлари бошланади. Яқин икки йилда барча қишлоқ ва маҳаллалар тезкор интернет билан таъминланади. "Газета.uz"да реклама Икки ой муддат ичида «Рақамли Ўзбекистон-2030» дастури ишлаб чиқилиши керак. Ишларни тизимли ташкил этиш учун ҳукуматда бош вазир ўринбосари, вазирлик ва идораларда ҳамда ҳокимликларда эса алоҳида ўринбосар лавозимлари жорий этилади. Президент 2019 йили ўтказилган парламент сайловини эслаб, сайлов жараёнларини янада такомиллаштириш бўйича алоҳида масалаларни маълум қилди:сайлов комиссияси ва аҳолининг сайлов маданиятини ошириш;сиёсий партияларнинг ўз электорати билан ишлаш тизимини янада такомиллаштириш;маҳаллий кенгашларга сайлов ўтказишнинг уч поғонали тизимини оптималлаштириш, бунда туман ва шаҳар сайлов комиссиясининг ролини оширишга алоҳида эътибор қаратиш лозим;партияларнинг сиёсий фаоллигини ошириш лозим. «Демократик ислоҳотлар сари йўл — биз учун яккаю ягона ва энг тўғри йўлдир», — дея таъкидлади президент. Унинг қайд этишича, давлат доим бош ислоҳотчи сифатида бўлиб келган ва бу сиёсат даражасига кўтарилган. Барчаси «юқоридан» белгиланар эди. «Энди эса ислоҳот жамиятдаги ҳақиқий ҳолатдан келиб чиқиб белгиланади. Халқни қийнаётган муаммолар эса ОАВ, ижтимоий тармоқлардаги кайфиятлар, халқ қабулхоналари ва бошқа „барометрлар“ орқали аниқланади», — дея қўшимча қилди у.Таълим ҳақида Таълим йўналишида мурожаатномада белгиланган вазифалар қуйидагича бўлди:мактаб битирувчиларининг олий таълимга қамрови 25 фоиздан 50−60 фоизга етказилади;ОТМ давлат гранти асосида қабул икки баробар оширилади, шунингдек, қизлар учун алоҳида давлат грантлари жорий этилади;ўқишга кириш соддалаштирилади;она тили бўйича билимларни баҳолашнинг миллий тест тизими пайдо бўлади;мутахассисликка алоқаси бўлмаган фанлар сони икки бараварга камаяди;олий таълим ўқув жараёнида кредит-модул тизими жорий этилади;педагогик таълимнинг 6та йўналиши бўйича ўқиш муддати 3 йил этиб белгиланади;10та ОТМ ўзини-ўзи молиялаш тизимига ўтиб, камида 5та ОТМ трансформация қилинади. Бундан ташқари, мактабгача таълим ёшидаги болаларни боғчаларга қамраб олиш кўрсаткичини 60 фоизга етказиш кўзланмоқда. Шу билан бирга, 6 ёшли болаларни мактабга тайёрлаш тизимини жорий қилиш давом эттирилади. Шу мақсадда 130 млрд сўм маблағ ажратилади. 2020 йилда 36та янги мактаб қурилиб, 216таси капитал таъмирдан чиқарилади. Ушбу ишларга эса 1,7 трлн сўм маблағ сарфланиши режалаштирилган. Жорий йилда 55та хусусий мактаб ташкил этилиши, уларнинг республикадаги умумий сони 141тага етказилиши билдирилди. Юқори малакали ўқитувчилар маошини янада ошириш масаласи давом этади. Профессионал касб-ҳунар таълимда янги тизим йўлга қўйилади: 340та касб-ҳунар мактаби, 147та коллеж ва 143та техникум ташкил этилади. Миллий малака тизими ишлаб чиқилади, натижада 9000га яқин касблар бўйича кадрлар тайёрланади.Камбағаллик ва прописка ҳақида Шавкат Мирзиёевнинг таъкидлашича, ҳукумат 1 апрелга қадар прописка тизимини ислоҳ қилишни назарда тутувчи таклифларни ишлаб чиқиши лозим. «Асосий ишчи кучи яшайдиган ва иш ўринлари яратилаётган ҳудудларимиз ўртасида тафовут мавжуд. Бунинг ечими — ички миграцияни эркинлаштиришдир. Шу боис, парламент ва ҳукумат 2020 йил 1 апрелга қадар прописка тизимини ислоҳ қилиш бўйича халқаро тажрибани ўрганиб, аниқ таклифларни ишлаб чиқиши лозим», — деди у. Давлат раҳбарининг айтишича, уй-жой қурилишига хусусий секторни фаол жалб қилмасдан туриб, аҳолининг уй-жойга бўлган талабини тўлиқ таъминлаш мумкин эмас. Шу сабабли янги ипотека тизими жорий этилмоқда. Бу борада вилоятлардаги шаҳарлар ва Тошкент шаҳрида 18 мингга яқин ҳамда қишлоқларда 4000та уй-жой хусусий сектор томонидан қурилади. «Кам таъминланган аҳолини қўллаб-қувватлаш мақсадида шаҳарларда 16 минг оилага уй-жой олишга бошланғич бадал ва кредит фоизини қоплашга бюджетдан 1 трлн сўм субсидия ажратилади», — дея қайд этди президент. Ўзбекистонда Камбағалликни камайтириш дастури ишлаб чиқилади. Ҳисоб-китобларга кўра, мамлакатда кам таъминланган аҳоли сони 12−15 фоизни (4,5−5 млн киши) ташкил этади. Охирги 2 йил ичида ижтимоий нафақа олувчилар сони 1,3 баробарга кўпайди, нафақалар миқдори 2 баробарга ошди. Лекин кам таъминланган аҳолига ижтимоий нафақа ва моддий ёрдам пулини тўлаш ёки улар миқдорини ошириш орқали ушбу муаммо тўлиқ ечилмайди. Шунинг учун Жаҳон банки, БМТнинг Тараққиёт Дастури ва бошқа халқаро ташкилотлар билан бирга Ўзбекистонда Камбағалликни камайтириш дастури ишлаб чиқилади.Тадбиркорликни ривожлантириш бўйича ташаббуслар Аввало, солиқ ислоҳотини барқарор давом эттириш мақсадида Давлат солиқ қўмитаси қошида Фискал институт ташкил этилади. Унда солиқчилар малакаси оширилади, янги билимлар берилади. Бўш турган ер майдонлари ва бинолар ҳақида аниқ маълумот берувчи онлайн платформа ишга тушади. Тўловга қобилиятсиз корхоналарни соғломлаштириш бўйича янги тизим ишга тушади. «Кичик ва ўрта бизнес тўғрисида»ги қонун лойиҳаси тайёрланади, бундан ташқари лицензиялаш ва рухсатномалар бериш тартибида жиддий ўзгариш кутилмоқда. Мирзиёевнинг таъкидлашича, рухсатномалар сони 2−3 бараварга камайиши лозим. «Юридик шахс бўлган тадбиркорлик субъекти аъзоларига „жиноий уюшма“ деган айблов қўйиб, уларга оғир жазо тайинлаш каби аллақачон умрини ўтаб бўлган тартибларни бекор қилиш вақти етди. Бунинг оқибатида юзлаб тадбиркорлар қанчадан-қанча азият чекиб, моддий зарар кўраётганларини инобатга олсак, бу ўзгаришларнинг қандай катта аҳамиятга эга экани яққол аён бўлади», — деди президент. Шунга мувофиқ, Олий суд, Бош прокуратура, Бизнес-омбудсман, Савдо-саноат палатаси, Адлия вазирлиги 2020 йил 1 апрелгача ана шу масалалар бўйича тегишли қонун лойиҳасини пухта ишлаб чиқиши лозим.Қишлоқ хўжалигида кутиладиган ўзгаришлар Пахта ва ғалла етиштиришда давлат буюртмаси бекор қилинади. Келгусида Қишлоқ хўжалиги вазирлиги томонидан кўрсатма бериш, ресурсларни тақсимлаш, режа белгилаш кабилардан воз кечилади. Аграр соҳанинг бошқа соҳаларига ҳам арзон кредитлар ажратилиши йўлга қўйилади. Шундан кейин, жорий йилда 2 миллиард АҚШ долларига тенг, келгуси 5−7 йилда эса бундан 3−4 баравар кўп мева-сабзавот маҳсулотларини экспорт қилиш режалаштирилмоқда. Аграр секторда барқарор ривожланишни таъминлаш учун «Кооперация ва кластерлар тўғрисида»ги янги қонун қабул қилинади. Шу йилнинг ўзида 44 минг га ер майдонда сувни тежайдиган технологиялар жорий этилади.Мурожаатномада таъкидланган туризм соҳаси бўйича 2020 йилда Ўзбекистонда 7,5 миллион хорижий сайёҳ ташриф буюришига эришиш кўзланмоқда. Зиёрат ва анъанавий туризм ривожланиши мумкин бўлган маршрутлардаги объектлар сони 800тага етказилади. Жорий йилда янги ва замонавий меҳмонхоналарни қуриш учун 200 миллиард сўм давлат субсидияси ажратилади.Ислоҳотлар самарадорлиги қуйидаги тўртта омилга боғлиқ экани айтилди:қонун устуворлиги;коррупцияга қарши қатъий кураш;институционал салоҳиятни юксалтириш;кучли демократик институтларни шакллантириш.


Имо-ишора билан ғийбат қилиш\n- Июль 03, 2019\nЖорий йилнинг 30 июнь куни эшитиш ва нутқида имконияти чекланганлар учун “Шайх Зайниддин” масжиди имом-хатиби Яҳё Абдураҳманов “Ғийбат ҳақида” маъруза қилиб берди.\nҒийбат ҳар бир жамият учун ёмон иллатлардан бўлиб, гуноҳи кабиралар қаторига киради. Инсон бошқаларни тили билан ғийбат қиладими, қўли билан кўрсатибми ёки имо-ишора биланми барибир гуноҳ қилган бўлади.\nИмом Абу Довуд Абу Ҳурайра розияллоҳу анҳудан ривоят қилган ҳадисда қуйидагилар айтилади:\n«Эй Аллоҳнинг Расули, ғийбат нима?» деб сўрашди. «Биродарингни ўзига ёқмаган нарса билан эслашинг», дедилар. Шунда: «Биродаримда мен айтган нарса бўлса-чи, бунга нима дейсиз?» дейишди. «Агар айтганинг унда бўлса, ғийбат қилган бўласан, аммо айтганинг унда бўлмаса, бўҳтон қилган бўласан», деб жавоб қилдилар.\nҒийбатнинг ҳаром, гуноҳи кабиралардан эканини ҳамма уламолар бир овоздан таъкидлаганлар. Ғийбат ҳақида “Ҳужурот” сурасида баён қилинади:\n«Баъзиларингиз баъзиларингизни ғийбат қилмасин. Бирортангиз ўзининг ўлган биродарининг гўштини ейишни яхши кўрурми? Ҳа, ёмон кўрасизлар. Аллоҳдан қўрқинглар! Албатта, Аллоҳ тавбани кўплаб қабул қилувчидир, ўта раҳмлидир» (12-оят).\nАбу Барза Асламийдан ривоят қилинади:\n«Расулуллоҳ соллаллоҳу алайҳи васаллам: «Эй тили билан иймон келтириб, дилида иймон келтирмаганлар, мусулмонларни ғийбат қилманг ва уларнинг камчиликларини қидирманг. Кимки уларнинг камчилигини қидирса, Аллоҳ таоло ўша одамнинг камчилигини қидиради. Аллоҳ кимнинг камчилигини қидирса, уни уйида шарманда қилади», дедилар». Абу Довуд ривоят қилган. Охиратда ҳам ғийбатчилар жазосиз қолмайдилар.\nТадбир сўнггида имконияти чекланганлар томонидан берилган саволларга имом-хатиб томонидан жавоблар берилди.\n697 марта ўқилди\nДругие материалы в этой категории: « Вафот этмасдан олдин бажариладиган 2 амал\tМўминаларга ибрат мўминалар: Ҳазрати Руқайя бинти Муҳаммад соллаллоҳу алайҳи ва саллам »\nМазҳабсизликнинг салбий оқибатлари\nТобеиннинг саҳобалар ҳақидаги гаплари\n«Фиқҳи акбар» китоби\nУлар учун энг муҳими Аллоҳнинг динига хизмат қилиш, унинг ризосига эришиш эди!\nНишонга урилган гаплар: “Садақа – Аллоҳ таолонинг ғазаби ўчишига сабаб бўлади”\n“Замонамиз уламолари экстремизмга қарши”.\nЁшларимиз доимо огоҳ ва хушёр бўлмоғи лозим\nМавлиди набийни нишонлаш бидъатми?\nҚуръон илмлари: «УЛУМИ ҚУРЪОН»НИНГ ТАЪРИФИ\nМукаррамлик тақво билан!\nМутаассиб ва адашган оқимларнинг пайдо бўлиш тарихи (2-қисм)\nИсроф, манманлик, орсизлик, уятсизлик\nМУҲАММАД (СОЛЛАЛЛОҲУ АЛАЙҲИ ВА САЛЛАМ) ПАЙҒАМБАРЛАРНИНГ САЙЙИДИ ВА СЎНГГИСИДИР\nУлар яхшиликларга шошилишар эди\nИнсон бахтли бўлишга мажбур!\nНишонга урилган гаплар: “Сен қийин, амримаҳол деб ўйлаган нарсангни Аллоҳ таоло осон қилиб қўяди”\nҲожатхонага кириш ва чиқишда бажариладиган 10 амал\n“Қон ичар ўлдум аёғин чекди базмимдан шароб”\nИжтимоий тармоқларда мунозарага сабаб бўлаётган масалага аниқлик киритилди\nАхборот хуружининг салбий оқибатлари\nНурул изоҳ: Таҳорат китоби\nМавлид табриги ва уни нишонлашнинг ҳукми


Шимолий Кореянинг 7000 аҳолиси тоталитар планшетдан фойдаланиши маълум бўлди\n16:16 / 29.12.2016\nТашқи дунёга мавҳум бўлган Шимолий Кореяда замонавий технологиялардан фойдаланувчи инсонларнинг оз бўлса-да, мавжудлиги маълум бўлди. Дастлабки ҳисоб-китобларга кўра, мамлакатда ташқи дунёдан чегараланган интернетдан фойдаланувчи 7 мингдан ортиқ киши қайд этилган. Бунда компьютерлар "Қизил юлдуз" номи остидаги махсус ОС Linux версияси бошқарувида ишлайди. Яқинда бутун дунё хакерлари конгрессида шимолий кореяликлар фойдаланувчи Woolim планшети кўрсатилди. MotherBoard нашри шу ҳақида маълум қилди.\nAndroid-қурилма контрабанда медиафайлларини ишлашни рад этади, фойдаланувчининг ҳаракатларини кузатади ва тарғибот платформаси сифатида қўлланади. Планшетда PDF форматидаги қурилмадан фойдаланиш йўриқномаси, баъзи тарғибот китоблари, француз, рус ва хитой тиллари луғатлари, шунингдек бироз ўзгартириш киритилган Angry Birds ўйини бор. Woolim маҳаллий интернет ва телевидениега улана олади, бироқ унда симсиз Bluetooth ва Wi-Fi модуллари йўқ.\nФойдаланувчи фақат муайян турдаги файллар, масалан матнли ёки HTML-саҳифаларни ишга тушириши мумкин. Ҳар сафар бирор бир илова ишга туширилганда тизим автоматик равишда скриншот олади ва уни сақлаб қўяди (уни ўчириб бўлмайди).\n2015 йилдан буён Хитойнинг Hoozo компанияси Шимолий Корея ҳукумати буюртмаси бўйича планшетларни етказиб беради. Woolim'ни харид қилишга фақат бадавлат кишиларнинггина қурби етади, чунки Шимолий Кореяда 170-220 долларли техникани ҳар ким ҳам қўлга кирита олмайди.


Уч миллионлик сўкиниш\nТилига эътибор бермайдиган, маҳаллада «сўконғич» номини олган Эшмат ака номидан Тошкентдаги тиббиёт муассасаси раҳбариятига миннатдорчилик хати:\n«Яқин-яқингача тилим чатоқ эди. Тўғриси, тузалишимга кўзим етмасди. Лекин оёқ синиши сабаб, ўзгардим. Йўқ, у оёқ меники эмас қўшнимиз Болтавойнинг ўғли – Тешавойники. Хуллас, ўша бола бир куни маҳаллада велосипед учиб, кўлмакдаги сувни менга сачратиб ўтганида орқасидан роса сўкдим. Табиийки, танасининг турли аъзолари ёқимсиз ҳолатга келиб қолиши билан боғлиқ «тилак»лар ҳам билдирдим. Қарангки, улар орасида айнан «оёғинг синсин» деганимга фаришталар омин деб, салдан кейин бола шифохонага ётқизилди. Ота-онаси: «сенинг қарғишинг тегди, энди ўзинг оёққа турғазасан», деб бўйнимдан олди. Сўконғич бўлганим билан ўлгудек қўрқоқман. Рози бўлдим.\nКассага икки миллион сўмга яқин пул тўлаганимда, бошдан оёқ ўзимни хўп сўкиб ва «тилак»лар билдирдим. Ғалати бўларкан. Ўтган-кетганлар балки адашаётгандирсиз, ўз-ўзингни эмас, бировни тилга олмоқчидирсиз, дегандек қарашди. Мен эса, ҳеч қандай англашилмовчилик йўқ. Йўналиш тўғри, демоқчи бўлдим.\nХуллас, операция бўлди. Билсам, оёқ устида «ижод» қилган дўхтирларга алоҳида қўл ҳақи ҳам берилар экан. Унга ҳам бир миллион сўм тўлагач, фавқулодда овозим пасайиб кетди. Тилимни ҳам ютвордим ҳисоб. Энди сўкинмасдим.\nҚадрли шифокорлар! Ҳозирда, Тешавой чопқиллаб юрибди. Мен ҳам жим. Иккаламизни даволаганингиз учун катта раҳмат. Лекин биров сўккани учун эмас, шунчаки шикастланган қанчадан қанча бемор нарҳ-навонинг қимматлиги сабаб, оқсоқланиб юргани аянчли. Агар кассага тўланадиган пул миқдорини камайтириш имкони бўлмаса, «суюнчи» ставкасини сал пасайтириш ёки умуман йўқотиш ҳақида бир ўйлаб кўринглар. Қайтиб сўкинишга мажбур қилманглар, илтимос».\nХориж 30/04, 11:03\nБир кунда икки марта миллионерга айланган одам лотереяда ютиш сирини очди


Трамп 16 июлга режалаштирилган Путин билан учрашувини бекор қилмоқчи эмас, Путин нима дейди? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n08:35 - Трамп 16 июлга режалаштирилган Путин билан учрашувини бекор қилмоқчи эмас, Путин нима дейди?\n9 июндаги хабаримизда 4 март куни Англиянинг Солсбери шаҳрида собиқ Россия разведкачиси Сергей Скрипаль ва унинг 33 ёшли қизи айнан русларнинг “Новичок” нерв-паралитик гази билан заҳарларганлари, аммо тирик қолганлари, 30 июнда эса Солсберидан 10 км узоқдаги Эймсбери шаҳрида 44 ёшли Дон Стержесс исмли аёл ва 45 ёшли Чарли Роули исмли эркак яна ўша “Новичок” билан заҳарланганлари, Дон Стержесс оламдан ўтганини хабар қилар экан, “Трамп-Путин учрашуви нима бўлади?” деб савол қўйган эдик.\nБизнинг тахминларимизга кўра, бундай учрашувдан Путин қочишга интилаётганлигининг эҳтимоллиги каттароқ эди. Ундан ҳали бу ҳақда овоз чиққани йўқ. Аммо, Доналд Трам кеча бизнинг саволга ўз муносабатини очиқлабди. У The Sun таблоидига берган интервьюсида Путин билан учрашувни “Новичок” нерв-паралитик гази билан Солсбери ва Эймсберидаги заҳарланиш воқеалари туфайли бекор қилиш нияти йўқлигини айтибди. Учрашув 16 июлда Финландиянинг пойтахти Хелсинкида бўлиши режалаштирилган. Демак, Путин ундан воз кечмаса, учрашув бўлади.\nЭслатиб ўтамиз, Доналд Трамп шу кунларда Европада. У 11-12 июль кунлари Брюсселда НАТО саммитида иштирок этди ва кеча тушдан кейин Лондонга келиб, Буюкбритания Бош вазири Тереза Мэй билан учрашди.


Тошкент кўчаларига совет даври қайтиб келмоқда (тўплам)\nUzbekistan - Lady with Stalin's portrait\n- "Пахтакор" фахрийлари Миллатларо футбол чемпионатида куч синашмоқда. (ўзбек тилида видео)\n- Бишкек: Икки тилли Макбет қирғиз саҳнасига чиқди. Бишкекда қирғиз ва британ актёрлари ҳамкорлигида икки тилда тайёрланган Уильям Шекспирнинг "Макбет" трагедияси қирғизистонлик томошабинлар эътиборига ҳавола этилди. (ўзбек тилида видео)\n- Чехия ҳайвонот боғи айиқ боласи учун тожик ном изламоқда. (фотогалерея)\n- Осиё: ижтимоий тармоқларда изоҳ қолдиргани учун етти йил қамоқ жазоси ва очлик эълон қилганларнинг етакчиси учун озодлик. Бишкеклик ўқитувчи фейсбукда изоҳ қолдиргани учун етти йил қамоқ жазосини олиши мумкин. Тожикистонлик журналист ва ҚВЗ жамоаси сардори Мирсаидовнинг жиноий ишидан иккита модда олиб ташланиши эҳтимоли бор. Қозоғистонда очлик эълон қилган нефтчилар касаба уюшмаси раиси муддатидан аввал жазони ўташдан шартли равишда озод қилинди. (видео)\n- Россияда "У бизга шоҳ эмас" намойишлари қандай ўтмоқда. Россияда – президент Владимир Путин инаугурация маросимидан икки кун аввал мухолиф сиёсатчи Алексей Навальний тарафдорларининг намойишлари ўтмоқда. (фотогалерея)\n- Роза Римбаева: «Тойда айтадиган» ва яхши мусиқа бор. Бишкекда яккахон концерт арафасида қозоғистонлик қўшиқчи, Қозоғистон ССРнинг халқ артисти Роза Римбаева Суймонқул Чокморов билан танишгани, «примадонна қонунчилиги» ва қалб кексалиги ҳақида айтиб берди. Концерт 3 май куни пойтахтда бўлиб ўтди. (Директ видеоси)\n- Тошкент кўчаларига совет даври қайтиб келмоқда. (видео)\n- 5 май куни бутун Россия бўйлаб 1600 дан зиёд қаршилик намойиши иштирокчилари қўлга олинди, улардан 700 нафари Москва шаҳрининг ўзида. Полиция Москвадаги Пушкин майдонига "У бизга шоҳ эмас" намойишига келганларни оммавий равишда ҳибсга олди. (Директ видеоси)\n- Эмомали Раҳмон дунёда терроризмни тарқалиб кетиши учун жавобгарликни Ғарб давлатлар зиммасига юклади. (Директ видеоси)\n- Тожикистоннинг олий мартабали мулозимларни диссертациялар "кўчирмакашлиги"да айлбашди. (видео Настоящее время)\n- Мухолифатчи Ляскин Настоящее Время учун берган интервьюсидан кейин "митингга чақириқ қилгани учун" кўлга олинди. Коррупция билан қарши кураш фонди ходими ва Навальний.Live каналидаги "Кактус" дастурининг бошловчиси 5 май кунгги намойишлар ҳақида Озодлик Радиосининг Москва шаҳридаги студиясида интервью берди. (видео Настоящее время)\n- "Новичок"нинг яратувчиси Кимёвий қуролларни тақиқлаш ташкилотининг Скрипалларни "50-100 грамм" билан заҳарланиши ҳақидаги баёнотига изоҳи. Кимёвий қуролларни тақиқлаш ташкилотининг раҳбари Скрипаллар ишидаги заҳарловчи модданинг миқдори 50 дан 100 граммгача бўлган, деб баёнот берди. (видео Настоящее время)


июл 24, 2018 14:22 Asia/Tashkent\nҲаким Саноий ва унинг асарлари\nАзизлар, таъкидлаб ўтганимиздек, Ҳаким Саноий кўплаб сафарлар ҳамда руҳий ва маънавий инқилобдан кейин Ғазна шаҳрига қайтади. У ушбу маконда танҳоликни ихтиёр этиб, ирфоний ва ахлоқий шеърларини бир жойга тўплашга киришади. Шоир Саноийдан 14 минг байтни ташкил этувчи қасидалар, ғазаллар ва рубоийлардан иборат девондан ташқари бизга бошқа назмий асарлар ҳам мерос қолган.\n“Ҳадиқатул ҳақиқат”, “Сайрулибод илалмаод”, “Балх корномаси” ва “Саноий мактублари” шоирнинг муҳим асарларидан ҳисобланади. Саноий шеърлари девони, қасидалар, қитъалар, таркиббандлар, таржеъбандлар, ғазаллар, рубоийлар ва “Қаландариёт”ни ўз ичига олган.\nСаноий куллиётининг қадимий нусхасида китобнинг мазмун ва мундарижаси муайян мавзулар асосида тақсимланган.\nТазкиранависларнинг ақидаларига кўра, шоир Саноий девони 30 минг байтдан иборат бўлган.\nМударрис Разавий муҳим нусхалар ва қатор ёзма манбалар асосида тайёрланган Саноийнинг девони 13780 байтдан иборат.\nТеҳрон университети ўқитувчиси доктор Мазоҳир Мусафо томонидан чоп этилган Саноий девонида шоирнинг ўзи орқали қадимий нусханинг муқаддимасида ишора этилган шеърлар сонидан кўпроқ шеърлар мавжуд.\nМасалан, Саноий куллиёти (асарлар тўплами)да жами 137 қасида, 206 ғазал ва 443 рубоий мавжудлиги ишора этилган. Аммо қайтадан нашр этилган ушбу девоннинг янги нусхасида 300та қасида, 408та ғазал ва 537 рубоий ўрин олган.\nМисли чеҳрангдир баҳору гулшаним,\nЭтди жо ишқингни жон ичра таним.\nЮзларингсиз рўзгорим тийрадур,\nҲам қоронғудир жаҳони равшаним.\nУл қуёшу ой каби қилгай аён\nКундузу тунда чиройинг равзаним.\nҚўлларингдир ўзга гардан тавқида,\nДарди ишқинг бўлди тавқи гарданим.\nҲар кеча йўлдин адашгай ул Қамар\nТунлари тинглаб маним бу шеваним,\nГар жамолинг кўргузурсан дафъатан,\nЖаннатингга айланур бу барзаним!\nСурма қилдим хоки пойинг дийдама,\nГарчи бердинг бод аро бул хирманим,\nҚўй маним роҳимга чун қутлуғ қадам,\nДастинг ичра қолди ҳасрат— доманим.\nГар сахийлик айласангу, қувмасанг,\nБори заҳмат борини тутгай таним.\nМаҳфилимга ташрифинг тушган замон\nГуллагайдир лолазору савсаним.\nЧун Саноийким, сенга айтгай мудом:\nЮзларингдур — чун баҳору гулшаним…\nЮНЕСКО Самарқанддаги тартибсиз қурилиш ишларига эътироз билдирди\nМадуро Оқ уй таҳдидларига жавоб қайтарди


Амир Темур 35 метрли мактубни кимга ёзган эди? » Ўзбекистон янгиликлари – Zamin.uz\nТарих китобларидан маълумки, соҳибқирон Амир Темур фикри собит ва жиддий инсон бўлган. Қизиқ, наҳотки, у 35 метрлик мактуб ёзган бўлса...\n“Бобур ва дунё” журналида ёзилишича, Амир Темур Миср султони Малик Фараж номига чиндан ҳам ушбу мактубни юборган. Олтин суви югуртирилган эни уч газ (1,5метр), узунлиги етмиш газ (35 метр) бўлган нома ўша даврда ҳуснихати чиройли бўлганларнинг пешқадами Хожа Бандагири Табризийга ёздирилган.\nАжабланарлиси, шундай узун мактубда биргина қўшма гап битилган эди, яъни “Султон Аҳмадни занжирбанд этиб, бизга жўнатсин. Қора Юсуфни ҳаёт кишанидан бўшатиб юборсинлар”.\nХўш, нега Амир Темур бу мазмундаги хат юборган? Машҳур тарихнавис Хондамирнинг “Ҳабиб ус-сияр” асарида воқеалар тўлиқ баён қилинган. Унга кўра мактубда номлари тилга олинганлар қочоқлар бўлиб, улар Миср ҳудудида эканини билган Соҳибқирон даставвал ўша давлат султонига уларни тутиш лозимлиги ҳақида хабар юборади. Бироз вақтдан сўнг султон Малик Фараж “Биз Аҳмад Жалойир ва Қора Юсуфни ушлаб, банд этдик.\nУларни нима қилиш кераклигини буюрсангиз, ўшандай қилардик” дея хат бериб, элчиларини юборади. Соҳибқирон элчиларга қимматбаҳо совғалар ва муносиб нарсалар инъом қилиб, ўша 35 метрлик хатни ҳам Миср султонига юборган экан.\n21:49 Соҳибқирон Амир Темур Европа манбаларида. Венеция архивидаги ҳалигача чоп этилмаган сирли маълумотлар


'Этник низоларда айбланаётганлар ҳимоячилари ҳимоя қилинсин' - BBC News O'zbek\n'Этник низоларда айбланаётганлар ҳимоячилари ҳимоя қилинсин'\nImage caption Намойишчилар ҳимоячиларнинг ҳимояси таъминланишини талаб этишмоқда\nҚирғизистон пойтахти Бишкекда июн ойидаги этник низоларга алоқадорликда айбланаётганлар ҳимоячиларининг ҳимояси таъминланиши талаби билан норозилик намойиши бўлиб ўтмоқда.\nҚирғизистон Бош прокуратураси биноси яқинида уюштирилган норозилик акциясида қатор маҳаллий инсон ҳуқуқлари фаоллари ва ҳимоячилар иштирок этишмоқда.\nНамойишчилар "Ҳар ким ҳимоя этилишга ҳақли", "Ҳимоячиларни ҳимоя этинг!", "Ҳимоячиларнинг хавфсизликлари таъминлансин" ва "Ҳимоячи - адолатли маҳкаманинг таянчи," деган шиорларни кўтариб олишган.\nИштирокчилардан бирининг айтишича, норозилик акциясидан мақсад - масъулларни Қирғизистон жанубидаги этник низолар юзасидан бўлиб ўтаётган маҳкамаларда иштирок этаётган ҳимоячиларнинг ҳимоясини таъминлашга ундашдир.\n"Тўғри, миллий низолар чоғида одамлар ўз яқинларини йўқотишди. Бироқ бу уларга ҳимоячиларга босим ўтказиш ёки уларни ҳужумга тутиш ҳуқуқини бермайди. Масъулларнинг бу масалада бирор бир чора кўрмаётганликлари ниҳоятда ташвишланарлидир," дейди намойишчилардан бири.\nҚирғизистон Бош прокуратурасининг баён қилишича эса, бу каби маҳкама жараёнларида судланувчилар, уларнинг ҳимоячилари ва ҳакамларнинг хавфсизликларини таъминлаш учун етарлича чораларга қўл урилган. Ва бу хусусдаги ҳар қандай хавотир ва талабларни жиддий ўрганиб чиқиб, лозим чораларни кўришга ҳозирдирлар.\nЎтган ҳафта инсон ҳақлари ҳимояси билан шуғулланувчи қатор халқаро ташкилотлар махсус баёнот билан чиқиб, Қирғизистон жанубида бораётган маҳкама жараёнларидан ўз хавотирларини изҳор этишганди.\nЖумладан, "Хьюман Райтс Вотч" ташкилоти жанубий Қирғизистонда июн ойидаги этник низолар билан алоқадорликда маҳкамага тортилаётганларнинг яқинларига уюштирилаётган ҳужумлар айбланувчиларни адолатли маҳкамадан маҳкум этиши ва адолатни қарор топтиришни қийинлаштиришини айтганди.\nХалқаро ташкилотга кўра, қурбонларнинг ғазабнок яқинлари маҳкама арафаси ва ортидан айбланувчилар, уларнинг яқинлари, ҳимоячилар, журналистлар, мустақил кузатувчилар ва ҳатто, ҳакамларнинг ўзларига ҳам пўписа қилиб, уларни ҳужумга тутишмоқда.\nҲужумга тутилаётганлар аксариятининг ўзбеклар экани айтилади.\nҚирғиз масъуллари июн ойидаги зўравонликлар юзасидан 4 мингдан ортиқ жиноий иш очишган ва маҳкама жараёнлари август ойидан буён давом этиб келади.\nҚирғизистонлик ҳимоячиларнинг ҳимоясига қаратилган шунга ўхшаш норозилик акциясининг бугун июн ойидаги этник низолардан жиддий жабр кўрган жанубий Ўш шаҳрида ҳам бўлиб ўтиши кутилмоқда.


Венесуэла олий суди парламентнинг бир қатор қарорларини бекор қилди\n13:51 / 12.01.2017\nВенесуэла олий суди мамлакат миллий ассамблеяси (парламент) томонидан қабул қилинган бир қатор қарорларни ҳақиқий эмас деб топди. Олий суднинг чоршанба куни тарқатилган баёнотида айтилишича, бу қонун чиқарувчи органнинг президент Николас Мадурони “давлат раҳбари лавозимини тарк этган” деб ҳисоблаш ҳақидаги қарорига ҳам тегишли.\nУнда парламент аъзолари “қонун чиқарувчи орган фаолияти тўғрисидаги мамлакат конституцияси билан ўрнатилган низомга нисбатан ҳурматсизлик кўрсатишда давом этаётганликлари” ҳамда улар томонидан қабул қилинган қарорлар “ҳақиқий эмас деб топилиши” айтилди. Шу боис, Мадурога ассамблея олдида ҳукумат фаолиятига оид йиллик ҳисобот билан чиқиш қилмаслик, уни олий суд аъзоларига кўриб чиқиш учун тақдим этиш имкони берилди.\nОлий суд конституцияга ҳурматсизлик қилган депутатларга “бундай ҳаракатларини дарҳол тўхтатишлари ва ўз фаолиятини мамлакатнинг асосий қонунига мувофиқ ҳолда давом эттиришлари” лозимлигини кўрсатди.\nМаълумот учун, Венесуэла парламенти 9 январь куни “мамлакат президентини давлат раҳбари лавозимини тарк этган деб ҳисоблаш” ҳақидаги қарорни қабул қилди ва мамлакатда муддатдан аввалги президентлик сайловларини ўтказишга чақирди. Олий суд вакиллари эса қонун чиқарувчиларнинг бундай қарори мамлакат конституциясига хилоф эканини маълум қилди. Аввалроқ, Венесуэла етакчиси мухолиф қонун чиқарувчиларни парламент тўнтаришини амалга оширишга уринишда айблаб, парламентнинг ижро ҳокимияти билан ўзаро ҳамкорликда иш олиб боришдан бош тортаётганини айтганди.\nВенесуэлада миллий валютага муқобил валюта чиқарилди


Зеленский Трампга: “Сиз биз учун буюк устозсиз”. Улар нимани суҳбатлашишган эди? — Sof.uz\nНурбек Алимов 27.09 10:29 2590 Колумнистлар\nОқ уй АҚШ президенти Доналд Трамп ва Украина президенти Владимир Зеленский ўртасидаги суҳбатнинг стенограммасини эълон қилди.\n25 июл куни бўлиб ўтган ушбу суҳбат Америка раҳбарининг Киевни ўз сайловолди кампаниясига тортишга уринишда айблашларига олиб келди. Оммавий ахборот воситалари Трамп Зеленскийга босим ўтказгани ва Демократик партиядан президентликка номзод Жо Байденнинг ўғли устидан тергов олиб борилишини талаб қилганини айтиб келишди.\nШу сабабли улар ҳатто Трампга қарши импичмент жараёнини бошладилар.\nБунга жавобан АҚШ президенти Зеленский билан суҳбатнинг стенограммасини нашр этишни буюрди. Бундан келиб чиқдики, Трамп Байден ва унинг ўғлини ва унга қарши тергов тўхтатилганини бир неча бор Зеленскийга эслатган ва Украина раҳбаридан Бош прокурор Уилям Барр ва адвокат Руди Жулиани билан ҳамкорлик қилишни сўраган.\nТрамп ва Зеленский ўртасидаги телефон суҳбати матни:\nТрамп: Буюк ғалабангиз билан табриклайман. Барчамиз Америка Қўшма Штатларида сизнинг ажойиб ишингизни томоша қилдик. Минимал имкониятлар билан ютқазадиган ҳолатда бўлиб, осонгина ғолиб бўлдингиз. Бу фантастик натижа. Табриклаймиз.\nЗеленский: Сиз ҳақсиз, жаноб Президент. Биз ҳақиқатан ҳам ғалаба қозондик ва бунинг учун кўп ишладик. Биз жуда кўп ишладик, лекин мен сиздан кўп нарса ўрганганимни тан олишни истардим. Биз сизнинг кўп кўникмаларингиз ва билимларингиздан фойдаландик ва улардан бизнинг сайловларимизда намуна сифатида фойдалана олдик – ва албатта, бу ноёб сайлов бўлди.\nБиз ғалаба қозонишимиз, ютуқларга эришишимиз мумкин бўлган ноёб вазиятга дуч келдик. Сизга қуйидагиларни айтиб бера оламан: биринчи марта сиз мени президентлик сайловидаги ғалабам билан табриклаш учун қўнғироқ қилдингиз, иккинчи марта эса менинг партиям парламент сайловларида ғолиб бўлганида қўнғироқ қилдингиз. Мен тез-тез ғалаба қозонишим керак деб ўйлайман, шунда сиз менга тез-тез қўнғироқ қилишингиз ва биз тез-тез телефонда гаплаша оламиз.\nТрамп: Бу жуда яхши фикр. Менимча, мамлакатингиз бундан жуда хурсанд.\nЗеленский: Ҳа, ҳақиқатан ҳам биз қўлимиздан келганича ҳаракат қилмоқдамиз, чунки биз мамлакатимизда коррупцияга қарши курашмоқчимиз. Биз кўплаб янги одамларни олиб келдик. Эски сиёсатчилар эмас, оддий сиёсатчилар ҳам эмас, чунки биз янги формат ва янги ҳукумат турини яратмоқчимиз. Сиз бунда ҳам биз учун буюк устозсиз.\nТрамп: Хўш, сиздан бу гапларни эшитиш жуда ёқимли. Мен Украина учун жуда кўп иш қиляпмиз деб айта оламан. Биз кўп куч ва кўп вақт сарфлаяпмиз. Биз Украина учун Европа мамлакатларидан кўра кўпроқ нарса қиляпмиз, улар сизларга ҳозир қилаётганларига қараганда кўпроқ ёрдам бериши керак аслида. Германия сизлар учун деярли ҳеч нарса қилмаяпти. Уларнинг барчаси фақат гапиряпти ва менимча сизда уларга нисбатан саволлар бўлиши керак. Мен Ангела Меркел билан суҳбатлашганимда, у Украина ҳақида гапирди, лекин ҳеч қандай чора кўрмади. Кўплаб Европа мамлакатлари ҳам худди шундай. Шунинг учун, сиз бунга эътибор беришингиз керак деб ўйлайман. АҚШ Украинага яхши муносабатда. Мен албатта муносабатлар икки тарафлама яхши дея олмайман, чунки ёмон ишлар ҳам юз бермоқда, лекин АҚШ Украинага жуда яхши муносабатда.\nЗеленский: Ҳа, сиз мутлақо ҳақсиз. Фақат 100% эмас, балки 1000%. Мен сизга қуйидагиларни айтиб беришим мумкин. Мен Ангела Меркел билан гаплашдим ва у билан учрашдим. Мен Макрон билан ҳам учрашдим ва гаплашдим. Мен уларга санкциялар билан боғлиқ масалаларда етарлича ҳаракат қилмаётганликларини айтдим. Улар санкцияларни қўлламадилар. У санкциялар, Украина учун ишлаши керак бўлган даражада ишламайди. Мантиқан, Европа Иттифоқи бизнинг энг катта шеригимиздир, лекин аслида Америка Қўшма Штатлари Европа Иттифоқидан анча каттароқ шерикдир ва мен бунинг учун сиздан жуда миннатдорман, чунки АҚШ Украина учун Европа Иттифоқидан кўра кўпроқ иш қилмоқда. Айниқса Россия Федерациясига қарши санкциялар бўйича. Мудофаа соҳасидаги катта ёрдамингиз учун ҳам сизга катта миннатдорчилик билдирмоқчиман. Келгуси қадамлар учун ҳамкорликни давом этдиришга тайёрмиз. Хусусан, биз АҚШдан мудофаа мақсадлари учун кўпроқ Жевелинлар (Javelin – АҚШ томонидан ишлаб чиқарилувчи танкга қарши кўчма ракета комплекси) сотиб олишга тайёрмиз.\nТрамп: Сиздан бизга бир яхшилик қилишингизни истардим, чунки бизнинг мамлакатимиз кўп нарсаларни бошдан кечирди ва Украина бу ҳақда жуда кўп нарсаларни билади. Crowdstrike билан Украинадаги барча вазият нима бўлганини билишингизни истардим. Эҳтимол сиз ўзингизнинг одамларингиздан бирини жалб қилишингиз мумкин. Сервер, улар айтишича, Украинада. Ушбу вазият атрофида кўп нарса қилинмоқда. Ўзингизни худди шундай одамлар билан ўраб олгансиз деб ўйлайман. Бош прокурор сизни ёки сизнинг одамларингизни чақиришини ва сиз бундан хабардор бўлишингизни истардим. Кеча кўрганингиздек, барча чалкашликлар Роберт Мюллернинг муваффақиятсизлиги билан якунланди, бу ҳалокатли чиқиш бўлди, аммо улар кўп нарса Украинадан бошланган деб айтишади. Иложи бўлса, қўлингиздан келган ҳамма нарсани қилиш жуда муҳимдир.\nЗеленский: Ҳа. Сиз айтиб ўтган барча нарсалар мен учун жуда муҳимдир. Президент сифатида мен учун бу жуда муҳим ва келгусида ҳар қандай ҳамкорликка тайёрмиз. Биз АҚШ ва Украина ўртасидаги муносабатларда ҳамкорликнинг янги саҳифасини очишга тайёрмиз. Бунинг учун мен яқинда АҚШдаги элчимизни чақириб олдим ва унинг ўрнига халқларимизни яқинлаштириш учун ишлайдиган жуда малакали ва жуда тажрибали элчи тайинланади. Шунингдек, у сизнинг ишончингизни қозонишига, сиз билан яхши муносабатлар ўрнатишига ва янада кўпроқ ҳамкорлик қилишимизга умид қиламан. Сизга шахсан айтаманки, менинг ёрдамчиларимдан бири жаноб Жулиани билан яқинда гаплашган ва биз умид қиламизки жаноб Жулиани Украинага ташриф буюради ва биз у билан учрашамиз. Мен шунчаки яна бир бор ишонтирмоқчи эдимки, бизни орамизда фақат дўстларингиз бор. Мен ўзимни энг яхши ва тажрибали одамлар билан ўраб олганимга аминман. Мен ҳам сизга дўст эканлигимизни айтмоқчи эдим. Биз жуда яхши дўстмиз жаноб Президент, бизнинг юртимизда дўстларимиз бор, шунинг учун стратегик шериклигимизни давом эттиришимиз мумкин. Шунингдек, ўзимни ажойиб инсонлар билан ўраб олишни режалаштирмоқдаман ва ушбу тергов ҳақида гапирар эканман, мен Украина Президенти сифатида, сизни ишонтириб айтаманки, унинг очиқ ва ҳалол бўлишига кафолат бераман.\nТрамп: Яхши, мен сизнинг яхши прокурорингиз борлигини эшитдим, кейин у тўхтатилди ва бу ҳақиқатан ҳам адолатсиздир. Кўп одамлар сизнинг яхши прокурорингизни тўхтатдилар ва бу ишда жуда ёмон одамлар иштирок этишди. Жаноб Жулиани жуда ҳурматли инсон. У Ню-Йорк мэри эди, буюк мэр бўлган ва мен унинг сизга қўнғироқ қилишини истардим. Мен ундан Бош прокурор билан бирга қўнғироқ қилишни сўрайман. Руди (Рудольф Жулиани) нима бўлаётганини жуда яхши билади ва у жуда қобилиятли йигит. Агар сиз у билан гаплаша олсангиз, бу жуда яхши бўлар эди. АҚШ даги собиқ элчи, аёл киши - бу ёмон хабар, у Украинада бирга иш қилган одамлар ҳам ёмон хабар бўлди. Мен шуни билишингизни истайман. Бошқа томондан, Байденнинг ўғли ҳақида, Байден суд жараёнини тўхтатганлиги ҳақида кўп гаплар бор ва кўп одамлар бу ҳақда билишни хоҳлашади, шунинг учун сиз Бош прокурор билан бу ишни қила олсангиз яхши бўлар эди. Байден таъқибларни тўхтатгани ҳақида гап тарқата бошлади, шунинг учун агар ўйлаб кўрсангиз ... бу менга даҳшатли туюлади.\nЗеленский: Мен сизга прокурор ҳақида айтмоқчи эдим. Аввало, вазиятдан яхши хабардор эканимни тушунаман. Парламентимизда мутлақ кўпчилик ўринни қўлга киритганимиз сабабли кейинги бош прокурор 100 фоиз менинг одамим бўлади, у парламент томонидан маъқулланиб, сентябр ойида ўз вазифаларини бажаришга киришади. У вазиятларни кўриб чиқади, айниқса сиз айтиб ўтган ушбу масала бўйича, компанияга нисбатан. Ушбу ишни тергов қилиш билан боғлиқ бўлган савол аслида ҳалолликнинг тикланишини таъминлаш масаласидир, шунинг учун биз бунга эътибор берамиз ва ишни тергов қилиш устида ишлаймиз. Бундан ташқари, сиздан сўрамоқчиман, агар сизда ушбу масалада бизга қўшимча маълумотингиз бўлса, бу Украинанинг АҚШдаги элчисига нисбатан адолатни ўрнатиш учун жуда катта ёрдам беради. Эсимда, унинг исми Иванович эди. Сиз менга у ёмон элчи бўлганлигини биринчи бўлиб айтганингиз жуда яхши, чунки мен сизга 100% қўшиламан. Унинг менга бўлган муносабати яхши эмас эди, чунки у аввалги президентни севар эди ва у унинг тарафида эди. У мени янги президент сифатида яхши қабул қилмаган.\nТрамп: Хўш, у баъзи нарсалар билан келишиб олишга мажбур бўлади. Мен жаноб Жулианига сизга қўнғироқ қилишни айтаман ва Бош прокурор Барр ҳам менга қўнғироқ қилиши керак ва биз ҳақиқатнинг тубига етамиз. Ишонаманки, сиз ҳам бу билан шуғулланасиз. Прокурорга жуда ёмон муносабатда бўлинганини ва у жуда ҳалол прокурор бўлганини эшитдим. Иқтисодиётингиз яхшиланишини тахмин қиламан. Сизда жуда кўп активлар бор. Бу ажойиб мамлакат. Менинг кўплаб украиналик дўстларим бор, улар ақл бовар қилмайдиган одамлар.\nЗеленский: Сизга шуни айтмоқчиманки, менинг ҳам АҚШда яшайдиган бир қанча украиналик дўстларим бор. Аслида, охирги марта АҚШга борганимда, Ню-Йоркда Марказий Парк яқинидаги ва Трамп Тауэрда қўним топганман. (Бу ерда Зеленский менимча Трампга ялтоқлик қилиб, унинг меҳмонхонасида қолганини билдириб ўтмоқда)\nМен улар билан гаплашаман ва келажакда яна кўришга умид қиламан. Штатларга, хусусан Вашингтонга ташриф буюриш таклифи учун сизга миннатдорчилик билдирмоқчиман. Бошқа томондан, мен ҳам сизни ишонтириб айтмоқчиманки, биз бу масалани жуда жиддий қабул қиламиз ва уни тергов қилишга ҳаракат қиламиз. Иқтисодий масалага келсак, мамлакатларимиз улкан салоҳиятга эга ва Украина учун ниҳоятда муҳим масалалардан бири бу - энергия мустақиллиги.\nАмерика Қўшма Штатлари билан энергия мустақиллиги соҳасида ҳамкорликда катта ютуқларга эриша олишимизга ишонаман. Биз аллақачон буни устида ишламоқдамиз. Биз Америка нефтини сотиб оляпмиз, лекин мен келажакдаги учрашувни жуда кутяпман. Ушбу имкониятларни муҳокама қилиш ва бир-биримизни яхшироқ танишиш учун кўпроқ вақт ва имкониятларга эга бўламиз. Қўллаб-қувватлаганингиз учун сизга раҳмат айтаман.\nТрамп: Яхши. Сизга катта раҳмат ва мен буни қадрлайман. Мен Руди ва Бош прокурор Баррга қўнғироқ қилишни айтаман. Раҳмат Оқ уйга келишни хоҳлаган вақтингиз қўнғироқ қилинг, уялманг. Санасини айтинг - биз ҳамма нарсани уюштирамиз. Сиз билан учрашишни орзиқиб кутаман.\nЗеленский: Катта раҳмат. Мен АҚШга ташриф буюришдан ва сиз билан шахсан танишишдан жуда хурсанд бўламан. Сиз билан учрашишни сабрсизлик билан кутяпман ва сизни ҳам Украинага ташриф буюришга ва Киевга келишга таклиф қилмоқчиман, бу жуда чиройли шаҳар. Бизнинг гўзал мамлакатимизда сизни кўришдан хурсанд бўламиз. Бошқа томондан, сентябр ойида биз Полшада бўламиз ва умид қиламанки, у ерда учрашишимиз мумкин. Полшада учрашишга умид қиламиз. Шундан кейин сизнинг Украинага сафарингиз жуда яхши фикр бўлиши мумкин. Биз Украинага ё мени самолётимга ўтириб, ёки эҳтимол меникидан анча яхши бўлган сизнинг самолётингизда учишимиз мумкин.\nТрамп: Яхши, буни аниқлаймиз. Мен сиз билан Вашингтонда ва эҳтимол Полшада учрашишни орзиқиб кутаман ва иккаламиз бир вақтнинг ўзида ўша ерда бўламиз деб ўйлайман.\nЗеленский: Катта раҳмат, жаноб Президент.\nТрамп: Сиз қилган ажойиб ишингиз билан табриклаймиз. Бутун дунё сизга қараб турди. Ўйлайманки, умидсизликлардан кўра табриклар кўпроқ эди.\nЗеленский: Раҳмат жаноб Президент, хайр.\nБу ҳужжатни ҳар ким ўзича ўқийди. Демократик партия ва либерал шарҳловчилар "шамол бўлмаса дарахтнинг учи қимирламаслиги"га ишора қилишса, Трампнинг консерватив тарафдорлари эса бу суҳбатнинг ҳақиқий таркиби айбловлар учун асоссизлигини таъкидлайдилар.\nОлдинда - янги шкафдаги скелетларни чиқариш ва эски ахлат қутисини титиш билан давом этувчи, иккала томоннинг сиёсатчилари ва шарҳловчилари ўртасида шиддатли мунозаралар серияси бизни кутиб турибди.\nДоналд Трампга қарши импичмент жараёнининг бошланиши нимани англатади?\nХусусан, юқоридаги суҳбатдан келиб чиққан ҳолда Трампнинг ўзи олдинроқ тасдиқлаганидек, собиқ вице-президент Жозеф Байденнинг ўғли Ҳантер Байденга қарши тергов мавзусига мурожаат қилиб, Зеленскийдан ўз юристи Рудолф Жулиани ва АҚШ Бош прокурори Уилям Барр билан боғланишини сўради. Бундан ташқари, Трамп махсус прокурор Роберт Мюллернинг тергови қандай бошланганлиги ҳақидаги ҳақиқатни топишда ҳам ёрдам сўради. Унинг фикрига кўра, Украинада бу терговларнинг илдизлари бор эди. Украина Президенти эса мамлакатнинг янги бош прокурори, буни "ҳалолликни тиклаш учун" амалга оширишини ваъда қилди.\nШу билан бирга, олдинроқ демократлар сизиб чиқарилган маълумотлар асосида, Трамп Зеленскийга босим ўтказган ва терговни АҚШнинг Киевга кўрсатаётган ҳарбий ёрдами билан боғлаган деган гапларни тарқатишган эди. Суҳбатда эса бу ҳақда ҳеч қандай сўз йўқ. Бундан келиб чиқадики, Доналд Трамп яна бир марта демократлирни “бурнини ерга ишқаб қўйиш”га эришди деб хисоблаш мумкин.\nАҚШ Адлия вазирлиги Трамп ва Зеленский ўртасидаги суҳбат мазмунини ўрганганини ва унда Трампнинг аноним манбаалар таъкидлаган қонуннинг бандлари бузилиши аниқламаганини айтди.\nШунга қарамай, демократлар эълон қилинган суҳбат матни Трампнинг айбини тасдиқлашини таъкидламоқда, чунки уларнинг фикрига кўра, унинг сўровлари АҚШнинг манфаатларига эмас, балки фақат ўзининг шахсий сиёсий манфаатларига тегишли. Аниқроғи, Оқ уй раҳбари, Байденнинг остидан "қазишни" Зеленскийдан атайлаб сўраган, чунки у Демократик партиядан президентликка номзодларининг лидерларидан бири бўлиб, 2020 йилги сайловларда Трампга қарши чиқади.\nАммо республикачилар буни бемаънилик деб ҳисоблайдилар ва демократлар Байденнинг Украина билан боғлиқ “қора ишлари”ни оқлашга ҳаракат қилмоқда деб ҳисоблашади. Улар Байденнинг ўғли Ҳантерни, катта суммали иш ҳақи эвазига, Украинанинг Burisma Holdings компаниясида "тасодифий" ишга жойлашгани ҳақида эслатиб туришади.\nЯқин кунларда, ушбу барча воқеалар натижалари бўйича демократлар импичмент процедурасини расмий бошлаш тўғрисида қарор қабул қиладилар.\nШунга қарамай, агар импичмент процедураси бошланса, бу мамлакат тарихидаги тўртинчи ҳолат бўлади. Шунинг учун, бу катта бир воқеа бўлиб, қолган йилларда Трампнинг сиёсий йўналишини белгилайди ва 2020 йилдаги президент сайловлари натижаларига бевосита таъсир қилиши мумкин.\nЗеленский эса “қовун туширди”. Унинг катта сиёсатда тажрибасизлиги, “катта ака” унинг елкасини қоқиб қўйишидан ўзини йўқотиб қўйгандан билиниб қолди назаримда. Трампни “буюк устоз” деб аташи ва унга яқинлашиш йўлида мана шундай Трампнинг “нозик” сўровини ҳам балки соддаларча қабул қилгани, ўз навбатида Украина президентининг ҳар бир қадамини пойлаб турган Россия ОАВ лари учун, яна унинг устидан кинояли кулишга баҳона бўлиб қолди.\n7.07 09:48 3762\n8.07 11:15 1475\n12:21 3 Жаҳон\n11:59 142 Ўзбекистон\n11:52 133 Ўзбекистон\n11:51 75 Ўзбекистон\nБугун, 11:15 114 Ўзбекистон\nБугун, 10:46 216 Ўзбекистон


Обама Путинга «Минск-2» келишувларини бажаришга чақирди\n08:49 / 21.11.2016 8041\nАмерика Қўшма Штатлари президенти Барак Обаманинг баёнот беришича, у Украина шарқидаги вазиятни ваколат муддатлари поёнига етгунча ҳал этишни хоҳлайди, дея хабар қилмоқда РИА «Новости» агентлиги.\n«Мен Путин билан Украина ҳақида гаплашдим ва Минск келишувларини бажариш зарурлиги ҳақида сўз юритдим. Мен унга, муддатим якунлангунча ушбу ишни якунлаш мақсадида музокарачиларига биз билан, Франция, Германия, Украина билан ишлашга кўрсатма беришга чақирдим», — деган Обама.\nАввалроқ, Владимир Путин ва Барак Обама Перуда бўлиб ўтган ОТИҲ саммити аввалида учрашгани хабар қилинган эди. Улар мажлислар залида суҳбатлашишган. Ўзаро мулоқот чоғида Владимир Путин Барак Обамани исталган вақтда Россияга келишга чақирган.\nМайдондаги жанг. 5 йил аввал Киев марказида нималар бўлган эди?\nПорошенко президентликка номзод бўлган маслаҳатчисини ишдан бўшатди\nКлимкин «Россияни тўхтатишга» чақирди


Самарқанддаги «Ипак йўли» халқаро туризм университети ташаббуси билан «Registon-Plaza» меҳмонхонасида халқаро илмий-амалий конференция ўтказилди.\n«Ҳудудларнинг туристик салоҳиятидан самарали фойдаланиш: назария, амалиёт ва истиқболлар» мавзусида ўтказилган мазкур конференцияда кўплаб халқаро маърузачилар иштирок этишди. Айниқса, германиялик профессор Десмонд Вининг чиқиши қатнашчиларда катта таассурот уйғотди. У Ўзбекистоннинг, жумладан Самарқанднинг сайёҳлик салоҳиятига юқори баҳо берди.\nШимолий Кавказ федерал университети (Россия), Қозон федерал университети, Сочи давлат университети, Хазар университети (Озарбойжон), Арман туризм институти (Арманистон) ва яна кўплаб халқаро олийгоҳлар билан ҳамкорликда ўтказилган бу анжуманда Сандип Валия (Ҳиндистон), Танзил Муҳаммад Мултазам (Индонезия), Пуджа Чоудхари (Ҳиндистон), Бейкен Чизел (Туркия) каби машҳур маърузачилар нутқ сўзлади.\nКонференцияда Самарқанд вилояти ҳокимининг Туризмни ривожлантириш масалалари бўйича ўринбосари Ботир Нуруллаев сўзга чиқиб, Самарқандда сайёҳлар оқимини ошириш учун янги туристик маршрутларни очиш кераклигини таъкидлади. Унинг фикрича, Самарқандга келувчи сайёҳлар сонини ошириш режасини фақат тарихий биноларгагина ишониб бажариб бўлмайди.\nШунингдек у сайёҳлар учун Самарқанд ташқарисида ҳам бориш мумкин бўлган жойларни кўпайтириш кераклигини қайд этди.\nИлмий-амалий конференция якунида «Ипак йўли» халқаро туризм университети талабалари орасида туризмга оид энг яхши мақола муаллифлари сертификат ва пул мукофотлари билан тақдирланди.\nКонференция доирасида «Ипак йўли» туризм халқаро университети ҳамда Lovely профессионал университети (Ҳиндистон), Кана университети (Ҳиндистон), Сидоаржо университети (Индонезия) ва Халқаро Ислом академияси (Ўзбекистон) каби олийгоҳлар ўртасида ҳамкорлик меморандумлари имзоланди.\nТашрифлар бугун: 400


Тимошенко мағлубиятини тан олганича йўқ\nУкраина бош вазири Юлия Тимошенко иккинчи давра президент сайлови натижаларига қарши Олий судга берган шикоят аризасини қайтариб олган бўлса-да, президент сайловидагидаги мағлубиятини тан олишдан бош тортиб келмоқда.\nТимошенко шанба куни мухолифат етакчиси Виктор Янукович ғолиб деб топилган сайлов натижаларига қарши берган шикоят аризасини қайтариб олди.\nИқтидордаги бош вазир Тимошенко Януковичнинг истеъфога чиқиш чақириқларини рад қилиб келмоқда ва хабарларга кўра, Тимошенко хоним Виктор Янукович президент сифатида 25 феврал куни қасамёдга келтирилганидан сўнг ҳам ўз лавозимида қолишга уриниб кўрмоқчи.\nУкраинанинг амалдаги президенти Виктор Юшченко, ўз навбатида, шанба куни Януковични президент сайловидаги ғалабаси билан табриклаб, мамлакат равнақи йўлида хизмат қилишга чақирди.\nАйни пайтда, Россия расмийларига кўра, Виктор Янукович март ойининг биринчи 10 кунлигида Москвага сафар қилади. Кремл баёнотида айтилишича, Россия президенти Дмитрий Медведев Януковичга сим қоқиб, уни президент сайловидаги ғалабаси билан табриклаган.


Ўзбекистон жуда катта ижтимоий-сиёсий ва иқтисодий ўзгаришларни бошдан кечирмоқда - Халқ сўзи\n13:07 24 Октябр 2021 Жамият\nБир гуруҳ халқаро кузатувчилар миссияси 9-Сурхондарё сайлов округи ва сайлов участкаларида бўлиб, жараёнларни бевосита кузатиб бормоқда. Германиялик халқаро кузатувчи Хуберт Телике ўз таассуротларини қуйидагича баён этди:\n- Сурхондарё вилоятидаги бир неча сайлов участкасида бўлдим. Халқаро умумэътироф этилган нормалар ҳамда миллий қонунчилик талаблари асосида сайловга пухта ҳозирлик кўрилганига гувоҳ бўлдим. Сайлов участкаларида ҳар бир сайловчи эмин-эркин ўз хоҳиш-иродасини ифода этиб, муносиб деб билган номзодга овоз беряпти. Эътиборимни тортган жиҳат шу бўлдики, участка сайлов комиссияларида турли миллат вакилларини учратиш мумкин. Айниқса, комиссия аъзолигига аёллар фаол жалб этилгани таҳсинга муносиб.\nЎзбекистон жуда катта ижтимоий-сиёсий ва иқтисодий ўзгаришларни бошдан кечирмоқда. Муҳими, ислоҳотлар энг чекка ҳудудлар ҳаётини ҳам қамраб олаётир. Термиз Ўзбекистоннинг жанубдаги дарвозаси ўлароқ мамлакатни қўшни Афғонистон билан ўзаро боғлаб турибди. Мен Термиз шаҳри Хайратон божхона пости ҳамда икки давлат чегара ҳудудида ташкил этилган Карго марказини бориб кўрдим. Афғонистон фуқароларини ўқитиш таълим маркази фаолияти ҳайратимни оширди. Қўшни афғон халқи фарзандларига илму марифат улашиш, малали мутахассислар тайёрлашга доир мазкур лойиҳа дунёда муқобили йўқлиги билан ҳамманинг эътибор марказидадир.\nЎзбекистон халқининг сайлов жараёнидаги фаоллиги юртингиз одамларининг нафақат бугун, балки эртанги тараққиёт учун ҳам масъулиятини акс эттираётир. Зеро, сайлов бу демократиянинг энг мақбул ва ишончли омилидир.\nЎзбекистонда қишлоқ хўжалигида дронлардан фойдаланилади\nМеҳрдан кўнгиллар шодон


Қаҳрамон ЭРГАШЕВ: Давлат бюджети ижросидан аҳоли мамнун\nБоиси, давлат бюджети маблағларининг ҳам асосий қисми фуқароларимиз кўпроқ манфаатдор бўлган жабҳа — ижтимоий соҳаларга йўналтирилган. Тиббиёт соҳаси дейсизми, таълим, фуқароларнинг ижтимоий муҳофазаси дейсизми — барчаси бош молиявий ҳужжатда устувор аҳамият қаратилган. Буни давлат бюджети маблағларининг қарийб 60 фоизи айнан мазкур соҳага йўналтирилаётгани мисолида ҳам кўришимиз мумкин.\nКомилжон ЭРНАЗАРОВ: Сайловчилар давлат бюджетидан хабардорми?\nШу билан бирга, бугунги кунда давлатимизнинг ҳам, халқимизнинг ҳам фаровонлигига бевосита дахлдор бош молиявий ҳужжат — 2018 йил 9 ойлик якунлари бўйича Давлат бюджети ва давлат мақсадли жамғармалари бюджетларининг ижроси хусусида хабардор қилишга алоҳида эътибор қаратяпман.\nКозим ТОЖИЕВ: Давлат бюджети: халқ фаровонлигига хизмат қилмоқда\nБугун мамлакатимиз тараққиётининг янги босқичида барча соҳада ислоҳотлар шиддатли амалга оширилмоқда. Ижтимоий-сиёсий, иқтисодий, маданий-маърифий жабҳалардаги янгиликлар халқимизнинг фаоллигини ошириб, улар қалбида ислоҳотларга дахлдорлик ҳиссини кучайтирмоқда.\nБаҳром ОБИДЖОНОВ: Халқимиз сифатли тиббий хизматни хоҳлайди\nДунёда инсон саломатлигидан азизроқ неъмат йўқ. Тўғри, бу бебаҳо бойликни, авваламбор, ҳар бир киши ўзи асраб-авайлаши зарур. Аммо ҳаётда шундай лаҳзалар бўладики, кутилмаган дард инсон саломатлигига рахна сола бошлайди. Бундай пайтларда киши одам малакали тиббий хизматга эҳтиёж сезади.Тиббиётда “Тўғри ташхис — ярим шифо”, деган гап бор. Шундан келиб чиқиб, ҳар бир тиббиёт муассасасида беморларга тўғри ташхис қўйиб, даволай оладиган малакали мутахассислар, асбоб-ускуналар, энг муҳими, тартиб-интизом бўлиши зарур.\nЖамиятнинг бебаҳо бойлиги — инсон саломатлигини сақлаш, тиббий хизмат сифатини янада ошириш билан боғлиқ масалалар давлатимиз раҳбарининг доимий диққат марказида бўлиб келмоқда.Кейинги пайтларда Президентимизнинг соғлиқни сақлаш тизимида мавжуд энг долзарб муаммоларни бартараф этишга қаратилган бир қатор фармон ва қарорлари қабул қилингани соҳа ходимларида катта рағбат уйғотиб, эртанги кунга ишончини оширмоқда.\nБиргина 2018 йилнинг ўтган даври мобайнида ўзаро товар айланмаси жами 335,8 миллион АҚШ долларни, жумладан, 274,6 миллион АҚШ доллари миқдорида Украинадан импорт қилинган бўлса, Ўзбекистондан экспорт қилинган товарлар ҳажми эса 61,2 миллион АҚШ долларини ташкил этган. Ўзбекистондан экспорт қилинган енгил автомобиллар улуши юқоридаги ўзаро товар айланмасига нисбатан атиги 5,5%ни ёки Украинада ишлаб чиқарилаётган ўхшаш автомобилларга нисбатан 1%га яқинни ташкил этаётган ҳамда 2017 йилда “Ravon” модели сотувлар бўйича 10-ўринни эгаллаганига қарамасдан, Украина томонидан юқоридаги мазмунда баёнот берилгани Украина халқига фойда келтиришидан кўра, кўпроқ зарар келтириши аниқ.\nМамлакат ривожланишининг асосий омили иқтисодий барқарорлик билан боғлиқ бўлса, иқтисодиётнинг ўсишида хориж давлатлари билан ўзаро савдо ва товар айирбошлаш даражасининг ўсиши муҳим ўрин тутади. Бундай алоқалар ўз-ўзидан бўлиб қолмайди, албатта. Иқтисодий-ижтимоий алоқаларнинг қандай соҳада бўлишидан қатъи назар унинг негизида дўстлик ва ўзаро ҳурмат ришталари ётади.


Бухорода давлат солиқ органлари раҳбарлик лавозимларига аёллар ҳам тайинланмоқда\n21:14 / 04.07.2019\nБухоро вилояти давлат солиқ органларида раҳбар лавозимларига муносиб кадрларни танлаш, хусусан раҳбарлик лавозимларига xотин-қизларни тайинлашга жиддий эътибор қаратилмоқда, деб маълумот бермоқда Kun.uz’га Бухоро вилояти ДСБ жамоатчилик билан алоқалар ва ҳуқуқий ахборот шўъбаси.\nДавлат солиқ бошқармасининг тегишли буйруғига асосан Бухоро вилоятининг Бухоро тумани давлат солиқ инспекцияси бошлиғи ўринбосари лавозимига Мақсуда Баҳодировна Муҳаммедова тайинланди.\nМ.Муҳаммедова 1982 йили Бухоро туманида туғилган. Оилали, икки нафар фарзанди бор. Маълумоти олий, солиқ соҳасидаги меҳнат фаолиятини 2004 йилда Бухоро тумани давлат солиқ инспекциясининг иш юритувчи лавозимида бошлаб, мазкур туман солиқ инспекциясида турли лавозимларда ишлаган.\nЯнги лавозимга тайинлангунга қадар эса Бухоро тумани давлат солиқ инспекциясининг солиқ қарзини ундиришни ташкил этиш бўлими давлат солиқ бош инспектори лавозимида фаолият юритган.\nШунингдек, Давлат солиқ бошқармасининг тегишли буйруғига асосан Бухоро вилоятининг Когон шаҳар давлат солиқ инспекцияси бошлиғи ўринбосари лавозимига Комила Комиловна Аҳмадова тайинланди.\nК.Аҳмадова 1991 йил Ромитан туманида туғилган. Оилали, икки нафар фарзанди бор. Маълумоти олий, солиқ соҳасидаги меҳнат фаолиятини 2016 йилда Бухоро вилояти Қоровулбозор тумани давлат солиқ инспекциясининг Камерал назорат шўъбаси давлат солиқ инспектори лавозимида бошлаб, Когон туман солиқ инспекциясида турли лавозимларда ишлаган.\nЯнги лавозимга тайинлангунга қадар эса Бухоро вилояти давлат солиқ бошқармаси Камерал назорат бўлими давлат солиқ бош инспектори лавозимида фаолият юритган.\nТаъкидлаш лозимки, мамлакатимизда аёллар ва ёшлар жамиятимизнинг энг фаол қатлами ҳисобланиб, ҳукуматимиз уларга таянади.\nЗеро, Ўзбекистон президенти Шавкат Мирзиёев Олий Мажлис Сенатининг йигирманчи ялпи мажлисидаги маърузасида таъкидлаганидек, «Ҳозирги кунда ҳар бир хотин-қиз демократик жараёнларнинг кузатувчиси эмас, балки фаол ва ташаббускор иштирокчиси бўлмоғи шарт».\n10:18 / 19.09.2020\nБухорода товламачилик йўли билан пул талаб қилган шахс қўлга тушди\n21:06 / 13.09.2020\nБухорода 239 нафар ўқитувчида коронавирус аниқланган\n08:18 / 11.09.2020\nЎзбекистоннинг энг қурғоқчил ҳудудларидан биридаги Ёмонжар канали қайта тикланди\n15:31 / 07.09.2020\nБухорода коронавирусга чалинган фуқарога компенсация олиб бериш эвазига 200 доллар сўраган фирибгар ушланди


Томск вилояти, Асино туманида бир қаватли ёғочдан қурилган 1/3-уйда ёнғин содир бўлиб, натижада ушбу хонадонда истиқомат қилган 12 нафар Ўзбекистон ... (Самарқанд вилояти Каттақўрғон туманида истиқомат қилган).Ҳозирда ёнғин натижасида ҳалок бўлган 10-фуқаронинг шахсига аниқлик киритилмоқда. ...\nсодир бўлган ёнғин натижасида 10 нафар ўзбекистонлик ҳалок бўлгани хабар қилинганди. Томск вилояти ҳуқуқни ҳимоя қилиш органлари берган дастлабки маълумотга ... ҳуқуқни ҳимоя қилиш органлари берган дастлабки маълумотга кўра, ёнғинга электр жиҳознинг носозлиги сабаб бўлган. «Ённғинга электр жиҳозлари, ...\nТомск вилояти Асинов туманида 21 январ куни содир бўлган ёнғин оқибатида Ўзбекистон фуқаролари ҳалок бўлгани ҳақида хабарлар тарқалганди. Ўзбекистон ФВВ ушбу ҳолат бўйича бирламчи маълумот берди. «Бирламчи ...\nвилояти Асинов туманида 21 январ куни содир бўлган ёнғин оқибатида 11 киши қурбон бўлди. Бу ҳақда «РИА Новости» хабар берди. Бино ичида бўлганлардан 3 киши ташқарига чиқишга улгурган. ёнғиннинг ... улгурган. ёнғиннинг умумий майдони 208 квадрат метрни ташкил қилган. ёнғин бартараф этилгач, 11 кишининг жасади топилган. Хабар қилинишича, ...\nқаватдан иборат бўлган Навоий савдо комплексининг тўртинчи қаватида ёнғин келиб чиққан. Бу ҳақда Ўзбекистон Республикаси ИИВ ҳузуридаги тергов ... Республикаси ИИВ ҳузуридаги тергов департаменти хабар бериб ўтди. ёнғин натижасида 150 кв.м. бўлган 6 та кийим кечак савдо дўкони ёниб яроқсиз ...\nдавомли ўрмон ёнғинлари натижасида бир миллиарддан ортиқ жонивор ҳалок бўлди, дея хабар берди Сидней университети матбуот хизмати. Профессор Крис Дикманнинг ... қарийб 800 миллиондан ортиқ жонивор Янги Жанбуий Уэльс штатидаги ёнғин қурбонига айланган. Мамлакатда нобуд бўлган жониворларнинг умумий ...\nоилавий корхонасига қарашли янги қурилаётган омборхона биносида ёнғин бўлаётгани ҳақида ёнғин-қутқарув хизматига хабар келиб тушган. Бу ... тушган. Бу ҳақда ФВВ матбуот хизмати хабар берди. Воқеа жойига 6та ёнғин ўчириш экипажлари жалб этилган. Биринчи бўлинмалар чақирилган манзилга ...\nИркутскдаги ёнғинда икки ўзбекистонлик вафот этди\nИркутск вилоятидаги ётоқхонада келиб чиққан ёнғин натижасида икки нафар Ўзбекистон фуқароси вафот этди. Бу ҳақда муниципалитет раҳбари Валерий Орноев хабар бериб ўтган.ёнғин натижасида ... кўра, ётоқхона биноси кўчмас мулк сифатида рўйхатдан ўтказилмаган. ёнғин ярим тунда келиб чиққан. Ётоқхонада 15 киши истиқомат қилиб келар ...\nБухородаги ёнғинда 5 ёшли қизалоқ нобуд бўлди\nдақиқа ўтганда Бухоро шаҳрининг Махтумқули кўчасида жойлашган 9-уйда ёнғин бўлаётганлиги ҳақида ёнғин-қутқарув қисмига хабар келиб тушган. Бу ... ОАВ билан ҳамкорлик қилиш бўлинмаси маълум қилди. Воқеа жойига 2 та ёнғин ўчириш бўлинмалари жалб этилган. Кўрилган тезкор ҳаракатлар натижасида ...\nЎзбекистон тумани «Обод» МФЙ Бўстон кўчасида жойлашган 36-уйда ёнғин бўлаётганлиги ҳақида ёнғин-қутқарув қисмига хабар келиб тушган. ФВВ ... билан ҳамкорлик қилиш бўлинмаси хабар беришича, воқеа жойига 2 та ёнғин ўчириш бўлинмалари жалб этилган. Бўлинмалар чақирилган манзилга 10 ...


16.07.2020 13:49 0 1609\nЎзбекистонда Биринчи очиқ кейс-чемпионат ўтказилади. Мусобақада иштирок этиш учун ёш ва таълим даражаси бўйича ҳеч қандай чекловлар йўқ.\nШунингдек, тажриба ва касбий малака талабисиз ҳам чемпионат иштирокчиси бўлиш мумкин. Энг муҳими — бепул!\nИштирокчилар ўз билим ва кўникмаларини намоён этган ҳолда, муаммоларга ечим топиб, миллий чемпионатда ғолиб чиқишлари ва мамлакатни халқаро миқёсда ҳимоя қилишлари мумкин. Аризалар http://qabul.bfa.uz/ сайти орқали қабул қилинади.\nНомзодлар жамоада самарали ишлаш, нотиқлик, тақдимот кўникмалари, таҳлил қилиш ва синтез қилиш, инновацион ечимларни топиш қобилиятларини намойиш этишлари керак.\nЧемпионат ғолибларига Банк-молия академиясида бакалавр босқичида 3-курсдан ёки 12 ойлик магистратура дастурида ўқишни давом эттириш таклифи берилади. Агарда муаммолар ечимини топишда тажрибангиз етарли бўлса, ўқишни давом эттириш ва бошқа давлат дипломини олишни истамасангиз, сизга БМА махсус курслари ва Академия тадбирларига кириш ҳуқуқини берадиган ғолиблик сертификати берилади.\nБу йилдан БМАда банк иши ва молия йўналиши бўйича бакалавр ва бизнес бошқаруви магистри (ВВА ва МВА) даражасини берувчи янги мутахассисликлар очилмоқда. Таълим энг яхши жаҳон бизнес мактабларининг материалларидан фойдаланган ҳолда уч тилда олиб борилади. Магистрлар 12 ойда ўқишни тугатадилар ва иқтисодий самара берадиган реал бизнес лойиҳаларини ҳимоя қиладилар.\nМутахассислик бўйича яна бир янги диплом — молия ва молиявий технологиялар IТ ва молия соҳасида ўқитиладиган мутахассисларга берилади, улар келажакда дастурий маҳсулотлар муаллифлари, мобил иловалар, стартапларнинг асосчилари — Ўзбекистондаги биринчи IТ-миллионерлардир.\n«Давлат гранти, корхоналар гранти ва контракт бўйича 600га яқин талабаларни бакалавр ва магистр даражаларга ўқитиш режалаштирилмоқда», — дейди бу борада академия проректори в.в.б., иқтисод фанлари доктори Зафар Бердиназаров.\nТанлов тўлиқ масофавий ўтказилиб, пандемия даврида талабаларнинг соғлигига ҳеч қандай ҳавф туғдирмайди.\nЯнгиликларни https://t.me/bfauz орқали кузатиб боринг\nСавол ва мурожаатлар учун: @BFA_uz_bot\nШарҳлар ва суҳбат учун: https://t.me/BFA_General\n#Бейрут - 2


МУСО ТОШМУҲАММАД ЎҒЛИ ОЙБЕК | UzBender.Ru\nМусо Тошмуҳаммад ўғли Ойбек 1905 йил 10 январда Тошкент шаҳрида дунёга келган. Ўрта мактабни битиргач, 1921-1925 йилларда таълим ва тарбия техникумида таълим олган. Кейин Ўрта Осиё Давлат университетининг ижтимоий фанлар факультетида таҳсил кўрган. 1930 йили шу дорилфунинни тугатиб, олий мактабларда дарс берган. Унинг илк шеърлар тўплами «Туйғулар» 1926 йилда чоп этилган. 30-йилларда унинг «Дилбар – давр қизи» (1931), «Ўч» (1932), «Бахтигул ва Соғиндиқ» (1933) каби бир қатор шеърий достонлари яратилган.\nОйбек ўзбек насрини етук асарлари билан бойитган ёзувчи ҳам эди. Унинг «Қутлуғ қон», «Навоий», «Улуғ йўл», «Олтин водийдан шабадалар», «Қуёш қораймас» каби романлари ўзбек насри равнақига муносиб ҳисса бўлиб қўшилган.\nОйбек истеъдодли шоир, ёзувчи, таржимон бўлибгина қолмай, машҳур олим, публицист ва танқдидчи, таниқли давлат ҳамда жамоат арбоби эди. У ўзбек китобхонларига А.Пушкиннинг «Евгений Онегин» шеърий романини, М.Лермонтовнинг «Маскарад», Молернинг «Тартюф» асарларини, антик адабиёт намуналарини ўзбек тилида тақдим этган халқ ёзувчиси, «Ҳамза» номидаги республика Давлат мукофоти совриндоридир.\nЙирик насрий асарлар муаллифи Ойбек ижодининг катта қисмини лирик шеърлар ташкил этади. Шулардан бири 1966 йилда нашр этилган «Кўнгил куйлари» тўпламига кирган «Кузда» шеъри бўлса, бошқаси «Наъматак»дир.\nОйбек лирикасини мавзу жиҳатдан шартли равишда табиат тасвири акс этган ва кўнгил садолари ўз ифодасини топган шеърларга ажратиш мумкин.\n«Кузда» шеърида шоир табиат манзараларининг лирик қиёфасини чизиб берган. Китобхон учиб, ерни ўпиб сочилаётган япроқларни, яланғоч дарахтларни, кузнинг этларни жунжиктирувчи салқин шабадасини тасаввур қилади. Шоир бу манзарани таъсирчан бадиий бўёқлар орқали чизиб беришда бетакрор ўхшатишлардан, жонлантиришлардан (Учар, ерни ўпар бир гала япроқ, Оғочлар гавдаси оғир ва титроқ, Совуқ ер ўчирди яшил қонини...) моҳирона фойдаланган. Аммо шоир нима сабабдан «яланг оёқ» ёз жумласини қўллади экан? Балки ёзни иссиқда яланг оёқ, ҳадиксиз чопқиллаб ўйнаб юрувчи болажонларга ўхшатаётир? Балки шоир ёзнинг бир зумда, жуда тез ўтиб кетишига ишора қилаётгандир? Биз кўпинча кузнинг бир зумда келиб қолганини пайқамай қоламиз-ку? Ҳали ўз этакларини йиғиб улгурмаган ёз қиёфасини жонли, таъсирчан тасвирлаш мақсадида шоир «яланг оёқ» ёзнинг «кўм-кўк яктаги» мисрасида ўзига хос ўхшатишларни маҳорат билан қўллаган. Агар диққат-эътиборни қаратсангиз, шоир шеърнинг илк мисрасида «Учар, ерни ўпар бир гала япроқ» дейиш орқали кузнинг илк ойларида ёзнинг иссиқ тафтини сақлаган замин узра бош қўяётган япроқларни тасвирлаган бўлса, охирги бандда «Учиб ер тишлайди бир гала япроқ» мисраси орқали аста совиб, музлаб борадиган она ер ҳолатини\nMaqola nomi : МУСО ТОШМУҲАММАД ЎҒЛИ ОЙБЕК\nVaqti : 21.05.2017|20:22\nKo'rilgan : 630\nMaqola o'qiypti :56 kishi


Хитойча нақл: “Киши ёлғиз қолса, вафот этади” — ni hao | 你好\nni-hao.uz . 12.04.2021 07.04.2021 . 631\nХитой тиббиёти узоқ тарихга эгалиги ва ўзига хослиги билан дунё аҳлини қизиқтириб келади. Ҳусусан, хитойликлар тиббиётни “ҳаёт ҳақидаги фан”нинг бир қисми сифатида ўрганишади.\nУларда анъанавий халқ табобатига эътибор шунчалик кучлики, хитой табиблари бирорта бир касалликни даволашдан аввал даво муолажасини инсон руҳиятини соғайтиришдан бошлайдилар. Узоқ умр кўриш борасидаку, хитой қарияларига етадиган йўқ. Хўш, уларнинг бундай узоқ умр кўришининг сири нимада?\nУшбу саҳифамизда Хитой тиббиётнининг муҳим жиҳатлари, яъни узоқ умр кўриш бўйича бир неча тавсияларни келтириб ўтамиз.\nКўпчилик хитойликлар “Тай-цзи” деб аталувчи гимнастика машқлари билан истаган ерда, истаган об-ҳавода шуғулланишни одат қилиб олганлар. Ҳитой шифокорларининг таъкидлашича, бу машқлар даволовчи гимнастика, пиёда сайр қилиш, сузиш каби оддийгина жисмоний машқларни ўз ичига олади.\nТиниқиб ухлаш ва эрталаб яхши кайфиятда уйғониш учун аввало, ўз вақтида ухлашга ва уйғонишга одатланиш керак. Мутахассислар оч қорнига ухлашни ёки тўйиб овқатлангандан кейин ухлашга ётишни маъқулламайдилар.\nУлар фикрича, овқатланишдан уч соат ўтгандан кейингина ухлашга ётиш мақсадга мувофиқдир. Масалан, соат 6 да кечки овқатни қилган бўлсангиз, соат 9 ларга яқин ухлашингиз мумкин.\nОвқатланишда энг муҳим меъёрга амалга қилишдир. Қирғичдан ўтказилган маҳсулотлар киши организми учун жуда фойдали. Тез тайёр бўлувчи “фастфуд” маҳсулотлар эса саломатлик учун зарар. Қолаверса, кўпроқ сув ва кўк чой ичишга одатланиш зарур (хитойликлар ўзлари билан термосда кўк чой олиб юришади).\nХитой халқи овқатга егулик, деб эмас, даволовчи восита сифатида қарашади. Хусусан, улар совуқ ҳавода иссиқ, жазирамада салқин, фасллараро мўътадил об-ҳавода эса илиқ таомлар истеъмол қилишади. Хитойликларнинг фикрича, бундан овқатланиш тури организмнинг қувват балансини бир меъёрда сақлашга ёрдам беради.\nДўстона жамоада қизиқарли машғулотлар билан машғул бўлиш\nХитойликларда шундай нақл бор: “Киши ёлғиз қолса, вафот этади”. Бу нақл кўринишидан совуқ кўринса-да, кўпчилик шу қоидага амал қилади. Улар ўз қизиқишлари билан баҳам кўра оладиган дўстлар даврасида бўлишни канда қилишмайди.\nРақс, куй ва қўшиқлар, гимнастика – булардан ҳар бири киши “ўзиникини” топиши аниқ. Одам тафтини одам олади, деганлари шу бўлса керак-да. Шундай экан биз ҳам бу борада хитойликлардан ўрнак олсангиз арзийди.\nИжобий хис туйғулар, барчага хотиржамлик ва яхшилик тилаш\nТушкун ёки стрессли вазиятларда нохуш ҳолатларга эътибор бермай, хотиржамликни сақлай олиш муҳимдир.\nХитойликлар фикрича, бўлиб ўтган ишларни тузатиб бўлмайди, улар ҳақида ғам чекиш ноўрин. Кўнгилда хотиржамлик ва осойишталик билан олдинга қадам ташлашга ҳаракат қилиш лозим.\nУзоқ умр кўриш нуқталарини уқалаш\nБу нуқталарни юзта касалликлардан қутулиш деб ҳам номлашади. Бу қандай нуқталар, қаерда жойлашган дерсиз? Хитойда Цзу Сан Ли деб номланган бу сеҳрли соҳалар, тизза қопқоғидан 4 бармоқ пастдаги чуқурчада жойлашган.\nБу соҳани кунига 3 марта 3 дақиқадан массаж қилиш кўпгина касалликларни енгишга ёрдам беради.\nАввалги мақола | 上一篇文章 Андижонда хитойлик инвесторнинг фарзандига туғилганлик ҳақидаги гувоҳнома топширилди\nКейинги мақола | 下一篇文章 Фотоархив: Президентлар «Дўстлик дарахти»ни экмоқда


Келгуси йил тест синовларида ўзгариш бўлиши мумкин - ДТМ\n04:56 05 Декабр 2020\n18:00 28.10.2019 (Янгиланган 18:01 28.10.2019) Ҳавола олиш\nДавлат Тест Маркази янги ўқув йилида киритиладиган ўзгаришлар, тест саволлларини тақсимлаш ва баҳолаш бўйча жамоатчилик фикрини ўрганмоқда.\nТОШКЕНТ, 28 окт - Sputnik. Маълумки келгуси ўқув йилидан бошлаб тест синовлари ўтказиладиган фанларни 2 гуруҳга бўлиш ва биринчи гуруҳга барча мажбурий фанлар, масалан она тили, математика ва тарих, иккинчи гуруҳга эса ихтисослик бўйича керакли фандан саволлар жойлаштириш белгиланган.\nБу ҳақида президентнинг 14 майда имзоланган “Олий таълим муассасаларига тест синовлари орқали қабул қилиш тизимини такомиллаштириш бўйича қўшимча чора-тадбирлар тўғрисида”ги қарорида айтиб ўтилган.\nУшбу муносабат билан Давлат Тест маркази тест топшириқларининг тақсимоти ва баҳолаш механизми бўйича қўйидаги таклифларни жамоатчилик билан муҳокама қилиш мақсадида ўзининг телеграм каналида сўров эълон қилган.\nХусусан, мажбурий фанлар бўйича абитуриентларга бериладиган саволлар биринчи мураккаблик даражасидаги саволлар бўлиб, уларга жавоб учун - она тили ва тарих фанидан бир дақиқагача, математика фанидан – 1,5 дақиқагача вақт ажратилиши мўлжалланган. Тест топшириқларига жавоб бериш ҳамда жавобларни жавоблар варақасига кўчириш билан бирга тест синовларига жами 3 соат вақт ажратилиши таклиф этилмоқда.\nУшбу масалага қизиққан барча ўз фикр-мулоҳазаларини ва таклифларини Давлат тест марказининг расмий телеграм канали - @расмий дтм орқали билдиришлари мумкин, дейилган хабарда.


“Машъал”га қарши ўйин 18.30да бошланади | "NAVBAHOR" FUTBOL JAMOASINING RASMIY WEB SAHIFASI\n“Машъал”га қарши ўйин 18.30да бошланади\nХабарингиз борки, 19 август куни мамлакат чемпионатининг 19-турида “Навбаҳор” Муборакнинг “Машъал” жамоасини қабул қилади. Намангандаги “Марказий” ўйингоҳда бўлиб ўтадиган учрашувни бошланиш вақтига ойдинлик киритилди. Унга кўра навбатдаги ўйин соат 18.30да бошланади. Бир кун олдин бўлиб ўтадиган ёшлар ўртасидаги баҳс ҳам “Марказий” ўйингоҳда бўлиб ўтади. Ёшлар биринчилигидан ўрин олган учрашув эса соат 17.30да бошланади. Жиззахдаги ўйиндан кейин мураббийлар футболчиларга бир кунлик таътил эълон қилишганди. Бугундан жамоамиз аъзолари “Машъал” жамоасига қарши учрашувга тайёргарликни ҳам бошлаб юборишди.


«Оскар» маросимида конвертларни тақдим этувчилар смартфонлардан фойдалана олмайди\n13:58 / 30.03.2017\n«Оскар» танлови ғолибларини аниқлаш бўйича овозларни санаш билан шуғулланувчи PriceWaterhouseCoopers компанияси ходимларига смартфонлардан фойдаланиш тақиқланди. Улар бўлғуси маросимларда мобил қурилмаларини иш жойига олиб кира олмайди. Бундан ташқари, ғолиблар исми-шарифи солинган конвертларга аввал бўлганидек 2 киши эмас, 3 киши масъул бўлади, деб ёзмоқда Variety нашри.\nГарчи, Америка киноакадемияси PriceWaterhouseCoopers хизматидан воз кечмаган бўлса-да, компания «Оскар-2017» маросимидаги хато бошқа такрорланмаслиги учун чоралар кўришга қарор қилди.\nОвозларни сановчи ва ғолиблар номи солинган конвертларни 3 киши тақдим этади, бунда улардан бири ғолиб номида хабардор бўлади. У бошловчини кутилмаган ҳолат юз берса, огоҳлантиради. Шу билан бирга, PWC ходимларининг ҳеч бири маросим якунлангунча, ҳар қандай гаджетдан фойдалана олмайди.\n27 февраль куни «Оскар» мукофотини топшириш маросими чоғида бошловчилар «Ла-Ла-Ленд» фильмини бош мукофот соҳиби деб эълон қилган, бироқ саҳнага чиққан жамоа «Ой шуъласи» (Moonlight) фильмин ғолиб деб эълон қилган эди. Бу воқеа матбуотда анжуман тарихидаги энг жиддий англашилмовчилик деб баҳоланган эди.\nМарт ойи бошларида ички суриштирув чоғида маълум бўлишича, PriceWaterhouseCoopers ходими Брайан Каллинан ушбу ҳодиса айбдоридир. У Эмма Стоунни саҳна ортида суратга туширишга ҳамда Twitter саҳифасига жойлаштиришга шошган. Эҳтимол, айнан у конвертлар ўрнини алмаштириб юборган. 2 март куни PWC Каллинан ва унинг ҳамкасби Марта Руиз келгуси маросимлардан четлатилганини билдирган эди.


Инсонни енгилмас қилишга ёрдам берувчи одатлар\n23:25 / 06.02.2017\nБиз ўзимизга ёқмайдиган, бироқ етарлича пул берадиган ишга борамиз. Мураккаб муносабатларни танлаб, кейин уни юмшатишга ҳаракат қиламиз. Бари нима учун? Ортиқча озор чекмаслик учунми? Кундалик ҳаётдан бироз чекиниб, ўйлашга урининг — сиз нимани чин дилдан истайсиз? Қуйидаги одатлар эса ҳаётда қоқилмай, доимо муваффақият қозонишга ёрдам бериши аниқ.\nОртиқча ўйлашдан тўхтанг\nҚарор қабул қилдингизми? Олға, уни амалга оширинг. Келгусида бажариладиган ишларни минг маротаба таҳлил қилиш шарт эмас. Бу сизни қўрқитувчи ҳолатларни такрор-такрор ўйлашингизга сабаб бўлади. Интуицияга ишонинг ва ўзгаришлардан чўчиманг. Акс ҳолда, набираларга нимани сўзлаб берасиз?\nРуҳий чидамлилик барча нарсадан муҳим саналади. Ишни қанчалик босиқ ҳолда уддаласангиз, раҳбарият ҳам сизни шунчалик ҳурмат қила бошлайди, кўпроқ муваффақиятга эришасиз. Руҳингизни тарбиялашга бепарво бўлманг, мулоҳаза қилишга вақт ажратинг.\nНатижага эътиборни кучайтириш саломатлик учун зарарли. Шу ўринда, қисқа муддатли мақсадлар ривожланишда жуда фойдали қурол бўлиши мумкин — агарда улар аввалдан тузилган узоқ муддатли режалар томон йўналтирилган бўлса. Янада рағбатлантирувчи мақсадлар аниқ муддатлар билан яққол чегараланган бўлади. "Инглиз тилини ўрганган бўлар эдим"ни ўрнига "бугун мен 10та сўзни эслаб қоламан".\nИдеални излашдан тўхтанг\nИнсон тайёр ишдан ҳеч қачон тўлақонли қониқмаган. Бу кичик бўшлиқни бартараф қилишга бўлган уриниш кўплаб ишларни барбод бўлишига сабаб бўлади. Кир қидиришни бас қилинг, кейинги ишга ўтинг.\nҲаёт саргузаштга тўла. Васвасага тушиш — демак, ортга икки қадам ташлаш. Омадли инсон чинакам роҳат ўз устида меҳнат қилишда эканлигини жуда яхши билади. Кўникмалар орттиринг, янги билимларни ўзлаштиринг. Сизнинг тайёргарлигингиз мисли кўринмаган куч беради. Атрофдагилар эса бундай қимматбаҳо билимни сизга шунчаки беришга қодир эмас.\nЁқимли шароитда қолиш манфаатли ва хавфсиз. Бу ерда жиддий хатолар қилиш мушкул, барчаси бир неча кунда тўғирланади. Бироқ мукофотлар ҳам маълум даражада аҳамиятини йўқотади. Оёғи остига қарамай, энг юқори чўққига кўтарилишга тайёр "жасур" кишига мукофотнинг ҳам кераги йўқ. Тубга қулаш, бу тоифадаги инсонлар учун бемаънилик бўлади: бу барча тушунчалар фақат бошда. Қулашга мажбур бўлдингизми? Ўрнингиздан туриб, чўққига яна кўтарилишни бошланг.\nЎзингизга тўғри бўлинг\nМасалан, инсонларнинг 70 фоизи ўз ишини яхши кўрмайди. Нима сабабдан ўзгартиришмайди? Сабаби, шунчаки шахсий эҳтиёжларини биринчи ўринга қўйишга одатланишмаган. Ўз қарашларингизни ўзгартириш, ташқи таъсирни ўзгартиришдан анча осонроқ. Бироқ бу соддалик алдамчидир: ўзингизга бўлган ишончни доимо таъминлаб берадиган шахсий ҳурматни шакллантиринг. Ҳаётингизда нимадир нотўғри кетдими? Буни дарҳол ўзгартиринг.\nҲаддан ортиқ талаблар\nБосимни ортиши қувурларни узилиб кетишига сабаб бўлади, бироқ айнан у кўмирни олмосга айлантиришга қодир. Кўпчилик инсонлар, жиддий зўриқишлардан сўнг дам олиш фойдали, деб ҳисоблашади. Бироқ аслида ундай эмас. Ўз истиқболларингиз чегарасини қисқартирманг, уни янада орттиринг. Худди машқлар залида бўлгани каби вақти-вақти билан кўпроқ вазн олиб, кучли бўласиз.\nЎйлаб кўринг, ташқи омилларга қарам бўлган одамлар қанча. Тамаки, спорт, иш, уйқу — булар ҳаёт эмас, шароитга мослашиш учун доимий уринишдир. Шароитга мослашишни йиғиштиринг. Ўз мавжудлигингизни назоратда ушлашга одатланинг. Нимани, нима сабабдан қилаётганингизни билинг — ишонинг, шунинг ўзи деярли исталган мақсадни ошириш учун етарлидир.\nКерак бўлса сиз билан рақобатлашсинлар\nАтрофдагилар доимо ўзини бошқалар билан қиёслайди. Бу мутлақо асоссиз. Бегоналарнинг муваффақиятига назар солиш бошда аллақандайдир қичқириқларни уйғотади: натижада сиз янги нарсага асос солмайсиз, шунчаки кимнингдир муваффақиятини ёмон нусхасини бажарасиз. Шуҳратпарастликни тўхтатинг, ўз мақсадингизни белгиланг ва олға ҳаракат қилинг. Тез орада эса бошқалар сиз билан рақобатлаша бошлаганини пайқайсиз — бироқ сиз энди ўз йўлингизда турган бўласиз.\nМиллат маънавияти – барча тизимга таъсир этувчи энг кучли омил\nАкс-садо: «Муносабат»да мавзуга муносабат тўлиқ билдирилмади...\n00:35 / 05.07.2017\n02:40 / 16.06.2017


Учрашув бошида Адлия вазири Р.Давлетов жаноб Ругони Ўзбекистон Республикаси Адлия вазирлигида кутиб олди ва ҳуқуқшунос кадрлар тайёрлаш соҳасида Тошкент давлат юридик университети билан фаол ҳамкорлиги учун миннатдорчилик билдирди.\nВазир АҚШ Бостон коллежи Ҳуқуқ мактаби билан узоқ муддатли ҳамкорлик қилиш муҳимлигини алоҳида таъкидлади ва икки томонлама дўстона муносабатларни доимо қўллаб қувватлашга тайёрлигини билдирди. Шунингдек, жаноб Винcент Ругони Адлия вазирлигининг асосий фаолият йўналишлари билан таништириб ўтди.\nЎз навбатида жаноб Винcент Руго Р.Давлетовни ушбу учрашувни ташкил этгани ва вазирликнинг АҚШ Бостон коллежи Ҳуқуқ мактаби ва Тошкент давлат юридик университети ўртасида ўзаро англашув Меморандуми имзолашда ёрдам бергани учун миннатдорчилик билдирди.\nЖаноб Винcент Руго Тошкент давлат юридик университетининг ўқув ва техник жиҳатдан таъминланганлиги, ўқитувчи ва талабаларнинг таълимга содиқлигидан ҳайратда эканлигини алоҳида қайд этиб ўтди ҳамда АҚШ Бостон коллежи Ҳуқуқ мактаби ва Тошкент давлат юридик университети ўртасидаги икки томонлама муносабатлар жадал ривожланишига умид билдирди.\nУчрашув якунида томонлар юридик кадрлар тайёрлаш ва малакасини ошириш соҳасида ҳар томонлама ва амалий руҳдаги ҳамкорликни ривожлантиришга тайёр эканликларини маълум қилишди.


Гуруч бир қанча В витаминлар группалари манбаи, жумладан: тиамин- В1, рибофлавин- В2, ниацин- В3 ва В6; витамин РР, каротин, асаб системасини мустаҳкамлашга хизмат қиладиган, тери, соч ва тирноқ ҳолатларига ижобий таъсир кўрсатадиган витамин Е ларга бой. Гуруч киши организми учун зарур бўлган калий, фосфор, цинк, темир, кальций, йод, ва селен каби микроэлементларни ўз таркибида етарли миқдорда тўплаган. Гуручда мураккаб углеводлар бор, шунинг учун ҳам у тўйимли, шу билан бир қаторда кам калорияли, инсонни умумий озишига сабаб бўладиган маҳсулот.\nГуруч таркибига инсон организмида янг ҳужайраларни шакллантириш учун зарур бўлган 8 хил аминокислоталар киради. Гуруч донининг 7-8 % оқсилдан иборат. Яна гуручдаги ижобий омиллардан бири унда бошқа дон маҳсулотларидан фарқли ўлароқ глютен деб аталувчи инсонда аллергик реакция чақирувчи ўсимлик оқсилининг йўқлигидир. Бундан ташқари унинг таркибида мия фаолиятининг активлаштирувчи модда -лецитин, ичак йўллари фаолиятини тикловчи - олигосахарид ва қон босимини бир хил ушлаб туришга ёрдам берувчи гамма-аминоёғ кислотаси бор. Гуручда калий моддаси кўп, бу минерал бошқа озиқ-овқат маҳсулотлари билан қўшилиб организмга кириб келадиган тузларнинг таъсирини зарарсизлантиради.


Ўзбекистон U-19 қизлар терма жамоаси Осиё чемпионати саралашини ғалаба билан бошлади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистон U-19 қизлар терма жамоаси Осиё чемпионати саралашини ғалаба билан бошлади\t09:59, 28 октябрь 2016\t27 октябрь куни Тожикистоннинг Душанбе шаҳрида келаси йили Хитойда бўлиб ўтадиган 19 ёшгача бўлган қизлар ўртасидаги Осиё чемпионати саралаш босқичининг “B” гуруҳи баҳси ўйинлари старт олди. Бу ҳақда ЎФФ матбуот хизмати маълум қилди. Ушбу гуруҳдан ўрин олган Ўзбекистон U19 қизлар терма жамоаси дастлабки учрашувда Тожикистонга қарши майдонга чиқиб, 3:0 ҳисобидаги ғалабга эришди.\nУчрашувнинг 23-дақиқасида Шаҳноза Қурбонова ҳисобни очган бўлса, Шоира Қултўраева 67-дақиқада ҳисобни 2:0 кўринишига олиб келди.\nОрадан тўрт дақиқа ўтгач, жамоа сардори Малика Бурхонова ҳам ўз ҳисобига гол ёзиб қўйишке муваффақ бўлди.\nШу тариқ Ўзбекисон U19 қизлар терма жамоаси Осиё чемпионати саралаш баҳсларини ғалаба билан бошлади.\nЎзбекистон – Тожикистон 3 – 0 (1 – 0)\nГоллар: Шаҳноза Қурбонова (23), Шоира Қултўраева (67), Малика Бурхонова (71).


13:11 / 24.07.2017\nБразилиянинг Рио-де-Жанейро шаҳрида бўлиб ўтган 58-Халқаро математика олимпиадасида жаҳоннинг кўплаб давлатлари қатори, ўзбекистонлик ўсмирлар ҳам иштирок этишди.\nЎзбекистонликлар битта кумуш медаль, тўртта фахрий ёрлиқ билан қайтишди. Бу ҳақдаги маълумот халқаро математика олимпиадасининг расмий сайтида келтирилган.\nШуҳрат Исмоилов раҳбарлигидаги ўқувчилар гуруҳидан Абдумалик Абдуқаюмов абсолют 82 балл, нисбатан 86,81 фоиз натижа кўрсатиб, кумуш медалга сазовор бўлган. Шунингдек, Даврбек Олтибоев, Толибжон Исмоилов, Дониёр Яздонов, Дониёрбек Матёқубов эришган натижалари учун мақтов ёрлиғи билан тақдирланишган.\nВакилларимиз умумжамоа ҳисобида 69 балл тўплашди. 170 балл тўплаган жанубий кореялик ёш математиклар биринчи, хитойликлар иккинчи (159), Вьетнамдан келган ўқувчилар учинчи ўринни (155) эгаллашди. Кучли ўнликдан АҚШ (148), Эрон (142), Япония (134), Сингапур, Таиланд (131), Буюк Британия ва Тайвань (130) ўрин олган.


Ўзбекистоннинг хўжайини Шавкат Мирзиё бизда энг катта хавфни билдирибди: “Энг катта хавф бизда коррупция бор, ўғирлик бор”. “Ҳаракат”: Бизда бундан катта хавфлар йўқми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:35 - Ўзбекистоннинг хўжайини Шавкат Мирзиё бизда энг катта хавфни билдирибди: “Энг катта хавф бизда коррупция бор, ўғирлик бор”. “Ҳаракат”: Бизда бундан катта хавфлар йўқми?\nБугун сайловолди компаниясини Сирдарёда ўтказаётган янги президентликка номзод Шавкат Мирзиё маҳаллий хотин-қизлар учун олийгоҳларга кириш давлат гранти 3 баробар оширилишини айтиб, Шавкат Мирзиё қуйидаги гапни ҳам ўз нутқига тиқиштирибди: “Энг катта хавф бизда коррупция бор, ўғирлик бор”.\nХуллас, сайловолди компанияси давомида ҳамма оғзига келганини гапириб ётибди. Унга кўра, кейинги 5 йилда ҳамма нарсада катта ўзгариш бўлармиш: “Гулистон ва Янгиер шаҳарлари, Боёвут, Мирзаобод, Оқолтин, Сардоба, Сирдарё ва Ховос туманларида янги қуриладиган 22 та мактабда иш бошлаймиз. Шунингдек, келгуси беш йилда сирдарёлик хотин-қизлар учун, олийгоҳларга кириш давлат гранти 3 баробар оширилади.”\nЖорийдаги президент, келажакнинг ҳам президентлигини ўзига юклаб олаётган, Шавкат Мирзиё айтишича, “Агар Сирдарёни “коррупциядан холи ҳудуд”га айлантирсак, ушбу маблағлар ҳисобидан янада кўпроқ эҳтиёжманд аҳолимиз оғирини енгил қила оламиз. Масалан, 10 млн доллар бирор корхонага ажратган бўлсак, ичига кириб борилса, шундан ҳам 1 млн доллар иқтисод қилса бўлади. Энг катта хавф бизда коррупция бор, ўғирлик бор”.\nМана кўраверинг, у бизда энг катта хавф “коррупция борлиги, ўғирлик борлиги” бўлар эмиш.\nЭй, жаноб Шавкат Мирзиё, бу каби нарсалар билан ҳеч нарсани тузатиб бўлмайди, демоқда “Ҳаракат” мухбирлари. Аҳволни ЭНГ ЎЗАГИДАН йўқ қилиш учун, авваламбор, КАТТА ЎЗГАРИШЛАР керак.\nЎзгаришларнинг марказида Ўзбекистон тўла БОЗОР ИҚТИСОДИЁТИГА ўтиши керак. У билан бирга ДЕМОКРАТИЯ ҲАМ КЕРАК! Акс ҳолда, бутун умр ИСЛОҲОТЛАР ҳақида гапириб юраверишга мажбур бўласиз!\nЁки, буларнинг ўрнига аввалги ҳамкасбингиз - собиқ ҳукумат раҳбарининг ўринбосари бўлган Рустам Азимни олдингизга чақирасизми? Эҳ, бечора президент!


Расман. Бокс бўйича ЖЧ-2019 мезбон шаҳри тасдиқланди / Olamsport.com\n06 дек 12:19\nРасман. Бокс бўйича ЖЧ-2019 мезбон шаҳри тасдиқланди\nТеглар : ЕкатеринбургБоксРоссия\nБокс бўйича эркаклар ўртасидаги 2019 йилги жаҳон чемпионати сентябрь ойида ўтказилади.\nБу галги жаҳон чемпионатига Россиянинг Екатеринбург шаҳри мезбонлик қилади. Бу ҳақдаги қарорга Свердловск вилояти таклифи бўйича Россия бокс федерацияси келган.\nАслида жаҳон чемпионати ўтган йилнинг июль ойида тасдиқланганидек Россиянинг бошқа бир шаҳри - Сочида ўтказилиши керак эди. Лекин бироз кутилмаганда қарор ўзгарди. Аммо, мезбон давлат ўз кучида қолди.\n“Бизда катта мусобақаларни ўтказиш бўйича бой тажриба бор. Бокс бўйича жаҳон чемпионатини ҳам юқори савияда ташкил эта оламиз. Бунинг учун барча шароитлар бор”, - деди Свердловск вилояти губернатори Евгений Куйвашев.\nТез орада Халқаро ҳаваскорлар бокс ассоциацияси (AIBA) жаҳон чемпионатининг аниқ санасини эълон қилади. Мусобақанинг ўзи “Екатеринбург-ЭКСПО” халқаро кўргазмалар залида ўтказилади.\n06 дек 13:23:55\nO'zbekistonda qachon boladi JCH???


Умр ниҳоясида афсус чекмаслик учун мазкур мақолани ўқинг – Mulohaza.uz\nБошқалар хоҳлаганидек эмас, ўзим хоҳлагандек умр кечирган бўлардим\nСиз қандай яшашни ўзингиз танлайсизми ёки бошқалар қандай яшашингизни кўрсатиб беришадими? Аксарият кишилар бошқаларнинг кўнглига қараб ҳаёт кечиришади. Барча жабҳаларда яқинлари ёки омма маъқуллаган нарсани танлашади.\nҲаттоки ўз ҳаётига тааллуқли масалаларда ҳам бошқалар бу ҳақда нима деб ўйлашларига қараб қарор қабул қилишади.\nОқибатда улар ҳамма кутганидек яшашади. Ҳаётининг аксарият қисми ўзи истагандек эмас, бошқалар истагандек ўтади.\nЎзингизга ишонинг. Агар ўзингиз истагандек яшамоқчи бўлсангиз, ўзгаларнинг танқидига учрайсиз. Уларнинг танқид ва маслаҳатларига хотиржам қулоқ солинг, мабодо уларнинг фикри сизникига мос тушмаса эътибор қаратиб ўтирманг.\nУларнинг ўз фикрларини айтиш ҳуқуқи бўлганидек, сизнинг ҳам уларнинг фикрини эътиборга олмасликка ҳаққингиз бор.\nСиз бошқалар учун эмас, ўзингиз учун яшаяпсиз.\n2. Бунчалик кўп ишламаган бўлардим\nҲозир одамлар илгариги кишилардан ҳам кўпроқ меҳнат қилишмоқда.\nОта-оналар фарзандларини бобо-бувиларга ёки энагаларга топшириб ишлашмоқда. Одамларнинг ўзаро муносабатлар ва бошқа шахсий ишларга вақтлари йўқ, иш доим биринчи ўринда.\nТўғри, ишламасак тишламаймиз, лекин айримлар учун иш барча нарсадан устивор ўринга чиқиб қолган.\nБирор нарса билан шуғулланиш учун вақт топа олмаслик мумкин эмас. Ҳамма гап нимани биринчи ўринга қўйиш ва вақтни қандай тақсимлашда.\nАгар оилавий муносабатларга вақтингиз бўлмаса, демак у сиз учун муҳим аҳамият касб этмайди. Агар тўйингиз бўлиб ўтган кунни нишонлашга вақт топа олмасангиз ёки севимли инсонингизга вақт ажратмасангиз, демак сиз учун улардан кўра иш муҳимроқ.\nАгар спорт билан шуғулланмасангиз, демак жисмоний ҳолатингиз сиз учун охирги ўринда.\nҲар бир инсоннинг ихтиёрида бир хил – 24 соат вақт бор. Билл Гейтсда ҳам, Уоррен Баффеттда ҳам, Серена Уильямсда ҳам бир суткада 24 соат вақт бор.\nФақат кимдир ҳеч нарсага улгура олмаётганидан, вақти етишмаётганлигидан нолиб яшаса, яна кимдир ҳар бир дақиқадан унумли фойдаланади.\nВақтингизни нималарга сарфлашингизни ўзингиз танланг.\nҲаётда сиз учун нима қадрли? Вақтингизни аҳамиятли нарсаларга сарфлайсизми?\n3. Ўз ҳис-туйғуларимни айтиш учун куч топа олардим\nДунёда танҳо инсонлар ҳам топилади. Улар кўркам, маълумотли, ажойиб суҳбатдош, лекин бошқалар билан танишиш ва туйғуларини ошкор этишга уқувлари йўқ. Улар янги танишлар орттириш ва ўз муносабатлар доирасини кенгайтириш имкониятини тез-тез қўлдан чиқаришади.\nЎз қобиғидан чиқмаслик учун улар бошқалар билан танишмаслик, ўз туйғуларини ошкор қилмаслик мақсадида минглаб баҳонаю сабаблар топишади.\nҚўлдан бой берилган имкониятлар ҳақида афсус чеккандан кўра амалга оширилган ишдан афсус қилган яхши.\nБиринчидан, туйғусини ошкор этган киши дарҳол енгил тортади, иккинчидан, туйғусини айта олган инсон билан муносабати қай тарзда бўлишини аниқ билади ва турли тахмину хаёллар билан қийналмайди. Ҳаттоки рад жавобини олганида ҳам ўша инсон ҳақида ўйлашдан ва бир умр «Агар айтсам нима бўларди?» деган саволга жавоб излашдан қутулади.\nЎз туйғуларини ошкор қилган инсон билан нима юз бериши мумкин? Нари борса, унга рад жавобини беришлари мумкин, ҳарқалай осмон узилиб ерга тушмайди.\nАгарда у инсон ҳам бефарқ бўлмаса, у ҳолда бир умр афсус чекиш ўрнига ҳаётдан мамнун яшаш имкониятига эга бўлади.\n4. Дўстларимни йўқотмаган бўлардим\nМансаб, севги, пул, шахсий ишлар учун кўпинча дўстликдан воз кечилади. Нима учун? Чунки бизга дўстлик абадийдек, ҳар қандай ҳолатда ҳам у сақланиб қоладигандек туюлади. Шунинг учун ишни деб дўстлар билан учрашувдан воз кечамиз, яна бошқа муҳим ишларни деб дўстлар билан дийдорлашувни инкор қиламиз. Кейин эса дўстларимиздан айрилганимиз учун афсус чекамиз.\nДўстларингиз сизни учрашувга таклиф қилишларини кутмасдан ўзингиз уларни учрашувга таклиф қилинг. Балки улар сиздан биринчи қадамни ташлашингизни кутишаётгандир.\nАгарда улар таклифингизга кўнишмаса, улардан узоқлашиб кетганингиз учун афсус чекмайсиз. Чунки сиз дўстликни сақлаб қолишга ҳаракат қилган бўласиз.\n5. Янада бахтлироқ яшашим мумкин эди\nКўпчилик инсонлар бу ҳаётда ўз ўрнини топмаганлари учун эмас, бахтли бўлиш учун нималарга эришишлари мумкинлиги ҳақидаги тасаввурлари боис ўзларини бахтсиз ҳис этадилар.\nАйни пайтда уларнинг аксарияти яхши шароитда яшашади, иш-жойлари тайин, пули етарли, оиласи тўкис бўлади. Лекин шунга қарамай, улар ўзларини бахтсиз ҳисоблашади. Нега шундай бўлади? Чунки бахт моддият билан ўлчанмайди, бахт ҳисси инсоннинг қарашларидан келиб чиқади.\nБахт бу ҳар бир инсоннинг ўз танлови эканлигини тушунинг. Кўпчилик кишилар бахт қандайдир омилларга боғлиқ деб ҳисоблашади. Улар ўзларини нимагадир, қандайдир эҳтиёжларини қондиришга эришишса бахтли бўлишлари мумкин деб ўйлашади.\nЛекин бахт бир нималарга эришиш орқали ёки улар билан бирга келмайди. Бахт бу сиз ҳозир ҳис қилаётган нарса. Агар истасангиз, ҳозирнинг ўзидаёқ бахтли бўлишингиз мумкин. Фақат гап шундаки, сиз бахтли бўлишни истайсизми?\nБулар деярли ҳар бир инсон ўз ҳаётида содир этиши мумкин бўлган хатолардир. Сиз бу борада қандай фикрдасиз? Ҳаётингизда бирор ишни қилганингиз ёки қилмаганингиз учун афсус-надомат чекмайсизми?


'Исломий жиҳодчи учун ўз мамлакати масъул' - BBC O'zbek\nБМТда гапирган Туркия Президенти Ражаб Тойиб Эрдўғон халқаро ҳамжамиятни исломий жангарилар йўлини тўсишда Туркияга етарли ёрдам бермаётганликда айблаган.\n"Туркия, айниқса, Суриядаги фавқулодда вазият муносабати билан таҳдид ҳақида халқаро ҳамжамиятга қайта-қайта огоҳлантириш йўллаган. Халқаро ҳамжамиятнинг сустлиги оқибатида режимнинг Сурия аҳолисига қарши зўравон сиёсатига қарамасдан, "Ал-Қоида" Сурияда қайта тўпланишга ва режим дастагида "Ислом ва Шом Исломий Давлати" номи остида янада кўп куч йиғишга муваффақ бўлди", деган Президент Эрдўғон.\nБМТ Хавфсизлик Кенгашида жаноб Эрдўғоннинг айтишича, таҳдид жангари ўз мамлакатини тарк этиш билан бошланади.\nВа бу мамлакатлар Туркия билан янада яхшироқ ҳамкорлик қилмоғи лозим.\nПрезидент Ражаб Тойиб Эрдўғон айтишича, жангарини тўхтатиш аввало у фуқароси бўлган мамлакатнинг масъулиятидир.\nТуркия жиҳодни мақсад қилган хорижийлар Сурияга ўтадиган асосий ўтиш нуқталаридан бирига айланган.\nСуриядаги жангларда қатнашаётган ўзбек жангариларининг сони кўплиги ҳам маълум бўлган.\nАсли Ўзбекистон ёки Қирғизистондан чиқиб кетиб Туркияда бошпана олган ўзбек миллатига мансуб шахслар қўлларига қурол олганлари хабар қилинган.\nИнтернетда Тожикистон фуқаросининг паспортини ёқаётган шахсларнинг видеоси тарқалган, видеодаги шахслар Тожикистоннинг жорий ҳукуматини "куфр" давлати деб атаб, бу мамлакатга қайтишни истамаслигини айтганлар.\nҚирғизистон расмийлари ҳам бу мамлакат фуқароларининг Суриядаги урушда қатнашиш учун кетаётганлари ҳақида хабар тарқатганлар.\nСурияда жанг қилаётган Қирғизистон фуқаролари орасида Россияга ишлаб пул топиш учун кетган инсонлар борлиги маълум бўлган.\nБугунги кунда сони бир неча миллионни ташкил этади деб кўриладиган Россиядаги Ўзбекистон фуқаролари бўлган меҳнат муҳожирларини шу йил ватанларига қайтариш бошланган.\nТуркияда истиқомат қиладиган ўзбекистонлик сиёсий шарҳловчи Нарзулло Охунжонов айтишича, Ўзбек ҳукумати Россияга пул ишлаб топиш учун кетган ўз фуқароларининг жангарилар сафига қўшилишидан хавотирга тушган.\n"Исломий ҳаракатларнинг ёки мана шундай жиҳодчиларнинг пайдо бўлишига ҳам бошидан ўша давлатлардаги вазият сабабчи", дейди Нарзулло Охунжонов.\nМарказий Осиёликларни жиҳодга нималар ундамоқда?


Бош мия абсцесси - даволанмаса ўлимга олиб боради. - Xasta.uz\nБош саҳифа » Алфавит » А » Бош мия абсцесси — даволанмаса ўлимга олиб боради.\nМия абсцесси – йиринг билан тўлган бўшлиқдир.\nАбсцесс миянинг барча жойида пайдо бўлиши мумкин. Одатда бошдаги инфекция ўчоқлардан ёки қон орқали мияга инфекция боради.\nБелгилари: бош оғриши, уйқучанлик, кўнгил айниши, тананинг бир томонида кучсизланиш ва тутқаноқлар.\nДиагноз қўйиш учун инструментал текширувлар зарур.\nИгна билан ёки операция қилиб йирингни олиб ташлангач, антибиотикотерапия қилинади.\nБош мия абсцесси кам кузатиладиган касалликлар турига киради. Абсцесс атрофида суюқлик тўпланади. Бунинг натижасида мия тўқимаси шишади ва мия ичи босими ошиб кетади. Абсцесс қанчалик катта бўлса, шиш ва мия ичи босими ортиши шунчалик кучли бўлади. Агар абсцесс ёрилиб кетса, у орқа мия суюқлигига тушади ва ўткир менингит келтириб чиқаради.\nМияга микроблар қуйидаги йўллар билан бориб қолади:\nБошнинг ўзидаги инфекцияларни тарқалиши. (қулоқ, тиш, бурун, бурун атрофи бўшлиқлари)\nТананинг бошқа жойидаги инфекция қон орқали бориши.\nБошдаги жарохатлар ёки операциялар натижасида.\nБаъзан сабаблар ноаниқлигича қолади. Мия абсцессини қуйидаги микроблар келтириб чиқаради: стрептококк, стафилококк, тилларанг стафилококк, фрагилис, токсоплазма, аспергилла ва зумбуруғлар. Асосан инсон иммун тизими пасайиши натижасида рўй беради. Иммун тизим сусайишига қуйидаги сабаблар бўлади: ОИТС каби касалликлар, иммунодепрессант каби дорилар. Иммунодепрессантлар аъзо кўчириб ўтказилганда (трансплантация), ўсма касалликлар ва аутоиммун касалликларда қўлланилади.\nБелгилар жуда хам турли туман бўлиши мумкин. Улар абсцесснинг жойлашган жойи, унинг ўлчами, атроф тўқимани яллиғланиш холати ва шишига боғлиқдир.\nБошида юқори харорат, қалтираш (безгак олиш) бўлади, лекин кейинчалик ўтиб кетади.\nКўнгил айниши ва қайд қилиш\nКейинчалик бемор комага тушиб қолади (мия ичи босими ортиши оқибатида)\nТананинг бир томони кучсизланиши\nАқлий холат бузилиши\nБелгилар бир неча кунда ёки хафтада ривожланади. Баъзиларда касаллик белгилари суст ривожланади ёки касаллик охиригача билинмайди.\nТомография (МРТ ёки КТ). Имкони борича магнит резонанс томография (МРТ) қилинади. Уни контраст модда жўнатишдан олдин ва жўнатилгандан кейин қилинади. МРТ қилиш имкони бўлмаса КТ қилинади. Дифференциал диагностика учун бошқа текширувлар хам талаб қилиши мумкин.\nАбсцессдан игна ёрдамида пункция қилиш. Буни стереотаксик аспирацион биопсия дейилади. Ундан мақсад микробни аниқлаш, унга қайси дори фойда беришини билиш учун экиб кўриш. Бу маълум вақтни талаб қилади ва шунинг учун унинг жавобини кутмай даволаш бошланади.\nМия абсцесси даволанмаса ўлимга олиб боради. Бу касаллик аниқланиши билан даволаш бошланади. Даволаш йўллари қуйидагилар:\nАнтибиотикотерапия. Қуйидаги антибиотиклар кўп қўлланилади (цефалоспоринлар, ванкомицин, метронидазол). Хар бир касалдаги холатга қараб турли антибиотиклар қўлланилади. Антибиотик 4-8 хафтагача давом этади. Даво фойдасини билиш учун хар 2 хафтада ёки ундан хам тезроқ МРТ қилиб турилади. Агар бемор иммунитети паст бўлса, замбуруғ ёки токсоплазма қўзғатувчи бўлса умрбод дори ичиб юришига тўғри келади.\nДори фойда бермаса, абсцесс катталашишда давом этса ёки катта ўлчамдаги абсцессларда оператив даво қилинади.\nАбсцессни игна билан дренажлар\nМиядаги очиқ операциялар\nМия ичидаги шишни камайтиришга қаратилшан даво (кортикостероидлар ва бошқа дорилар)\nТутқаноққа қарши дорилар – тутқаноқ тутиш хавфи бўлса бу гурух дориларни хам тавсия қилинади.\nАввалги ёзувЎпка абсцесси, милк касаллиги ва гиёхвандлик — қандай боғлиқлик бор?\nКейингисиХалқум орти абсцесси — болалардаги хавфли касаллик.


АҚШ президенти Дональд Трамп Франция президенти Эммануэл Макроннинг НАТО “мия ўлими” ҳақидаги сўзларини танқид остига олди.\nТОШКЕНТ, 3 дек – Sputnik. АҚШ президенти Дональд Трамп Франция президенти Эммануэл Макроннинг НАТО “мия ўлими” ҳақидаги сўзларини танқид остига олди.\nИлгарироқ, Макрон The Economist журналига берган интервьюсида, НАТО иттифоқ ичидаги мувофиқлаштиришни бутунлай йўқотди, буни “мия ўлими” деб таърифлаш мумкин.\nУнинг сўзларига кўра, НАТОда АҚШ ва бошқа шериклар ўртасида стратегик қарорлар бўйича мувофиқлик йўқ.\n“Франция яхши иқтисодий аҳволда эмас, уларда вазият оғир. Францияда бундай қийишчиликлар дуч келганда, бу кескин баёнот. “Сариқ нимчалар” билан нима бўлаётганига қаранг, бундай баёнотларни бериш мумкин эмас. Бу ҳурматсизлик белгиси”, - деди Трамп.\nТрамп НАТО давлатлари етакчилари саммитида иштирок этиш учун Лондонга келди.\nАҚШ президенти фикрига кўра, “Ҳеч ким Франциячалик, НАТОга муҳтож эмас”.\n“НАТО буюк мақсадга хизмат қилади... Бундай баёнот 28 давлат учун ҳақоратли ҳисобланади”, - деб қўшимча қилди АҚШ етакчиси.


Суд тизимида коррупцияга ўрин йўқ - zarnews.uz\nСуд тизимида коррупцияга ўрин йўқ\nСамарқанд шаҳридаги ёшлар марказида «Коррупция – тараққиёт кушандаси» мавзусида давра суҳбати бўлиб ўтди. Ўзбекистон Республикаси Олий суди,Судьялар олий кенгаши билан ҳамкорликда ташкил этилган тадбирда вилоят судлари судьялари ва суд аппарати ходимлари иштирок этди.\nТадбирда таъкидландики, юртимизда азалдан қози донишмандлик, ахлоқий поклик, ҳалоллик рамзи бўлиб келган. Таассуфки, айрим таъмагир, судга тасодифан кириб қолган, ўз манфаатини халқ манфаатидан устун қўядиган кимсалар туфайли бу соҳа маълум даражада обрўсизланди.\nЎзбекистон Республикаси Президентининг жорий йил 27 майдаги "Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида"ги фармонида бошқа соҳалар қатори суд тизимини "коррупциясиз соҳа"га айлантириш вазифаси белгиланган. Шу асосда судьяларни танлаш ва лавозимларга тайинлашда ноқонуний аралашувларнинг олдини олиш, очиқ, ошкора ва муқобил танлов тизимини яратиш мақсадида Судьялар олий кенгаши таъсис этилди.\nСудьялар олий кенгаши судьяларнинг мустақиллиги ва дахлсизлигини таъминлаш билан бир қаторда суд тизимида коррупцияга қарши курашнинг самарадорлигини ошириш бўйича чора-тадбирлар кўрмоқда.\n- Суд тизимида соғлом ва ҳар қандай иллатлардан холи муҳитни шакллантириш бугун ҳар биримизнинг муҳим вазифамиз бўлиши керак, - дейди жиноят ишлари бўйича вилоят суди раисининг ўринбосари Ў.Мамадалиев. - Бу йўлда тўсиқ бўлаётган муаммоларни бартараф этиш, суд тизими софлиги ва шаффофлигини таъминлаш, айниқса, унинг обрўсига путур етказаётган коррупцияни бартараф этиш кечиктириб бўлмайдиган вазифамиз ҳисобланади. Шу жиҳатдан, бугунги тадбир ҳар бир суд ходимининг ҳушёрлигини ошириш, пировардида суд тизимининг обрўси юксалишида муҳим омил бўлиши шубҳасиз.\nТадбирда мазкур вазифадан келиб чиқиб, суд тизимида коррупцияни олдини олиш, унга имкон берувчи сабаб ва шарт-шароитларни бартараф этиш мақсадида, коррупцион жиноятларни содир этган суд тизими ходимлари билан боғлиқ вазиятлар акс этган “Тавба ва тазарру” рукни остидаги ҳужжатли фильм намойиш этилди.\nТеглар: суд-ҳуқуқ коррупция\nКоррупцияни қандай тўхтатиш мумкин?\nЯрим йилда коррупционерлар томонидан етказилган зарар 1,6 триллион сўмни ташкил этган\nКоррупция урчигани туфайли “Нархоз” ректори ишдан олинди\nПорахўрликка қарши материал тайёрлаган ижодкорларга имконият\nРекторлар коррупция ҳолати учун жиддий огоҳлантирилган


ЎзА - ЎзАда танқид қилингач: Тошлоқ туман ҳокими нима дейди?\n16.01.2018 20:32 Чоп этиш версияси\nЎзАда танқид қилингач: Тошлоқ туман ҳокими нима дейди?\n2018 йил 15 январь куни ЎзА сайтида Фарғона вилояти Тошлоқ тумани бозорларидаги нохуш ҳолатлар қаламга олинган “Фототанқид: бозорми бу ё озор!” сарлавҳали мақола эълон қилинган эди. Мақолага туман ҳокими Ҳ.Умаров жавоб хати йўллади.\nҚуйида хатни аслидагидек келтирамиз:\n“Фототанқид: бозорми бу ё озор!” деб номланган танқидий мақола туман ҳокимлигининг йиғилишида ўрганиб чиқилиб, йўл қўйилган камчиликларни тезлик билан бартараф этиш бўйича вазифалар белгиланди.\n“Деҳқон бозори” масъулияти чекланган жамияти 2019 йилда қайта таъмирлаш бўйича дастурга киритилган бўлиб, вилоят ҳокимлиги томонидан жорий йилда қурилиш ишларини бажариш режалаштирилди. Шунингдек, ҳар икки ҳудудни ободонлаштириш, санитария ҳолатини яхшилаш, сотувчи ва харидорлар учун етарли шароитлар яратиш ишлари амалга ошириш бошланди.\nТуман давлат солиқ инспекцияси томонидан “Файз барака” савдо комплекси ва унинг атрофидаги 6 та савдо шахобчасига банк терминали ва назорат касса машиналари ўрнатилди. Шунингдек, бугунги кунда комплекс ҳудудида савдо билан шуғулланаётганлар сони 34 тани ташкил қилмоқда. Қолган савдо расталарида Ўзбекистон Республикаси Президентининг 26.04.2010 йилдаги “Деҳқон бозорлари ва савдо комплекслари фаолиятини ташкил қилишни янада такомиллаштириш тўғрисида”ги ПҚ-1326-сонли қарори асосида ишлаб келмоқда. Ҳар икки бозорга йиллик тушум режаси ортиғи билан бажарилиши таъминланмоқда. Жорий йилда имкониятдан келиб чиқиб, тушумларни кўпайтириш тадбирларини олиб борамиз.\nТегишли ташкилот раҳбарларига йўл қўйган камчиликлари учун огоҳлантириш берилди. Келгусида туманимизда бундай камчиликларга йўл қўймаслик мақсадида аниқ чора-тадбирлар белгилаб олинди".\nЎзА мухбири амалга оширилаётган ишлар билан танишиб, ҳозирда махсус мақола ва фоторепортаж эълон қилишга тайёрланмоқда. Улар билан танишмоқчи бўлганлар сайтимизни кузатиб боришсин.


«Мана ўзбек гўзали». Наҳотки, миллатимиз қизлари шу қиёфада бўлса?! - 10 Июня 2019 - www.SheJoT.CoM\nГлавная » 2019 » Июнь » 10 » «Мана ўзбек гўзали». Наҳотки, миллатимиз қизлари шу қиёфада бўлса?!\n«Мана ўзбек гўзали». Наҳотки, миллатимиз қизлари шу қиёфада бўлса?!\nҚўғирчоқлар миллатимиздан «сўзлайди». Аммо негадир ўзбекона ясалган қўғирчоқлардан асло кўнглим тўлмайди. Сабаби қошлари қўшилган, юзлари ойтовоқдек, кўзларининг таърифига тил ожиз!\nАйниқса, миллатимиз қиёфаси акс эттирувчи ана шундай қўғирчоқлар Самарқанд, Бухоро каби сайёҳлар кўп ташриф буюрадиган жойларда сотилиши миллат кишисини янада ўйга толдиради. Қани шоиру замон бобокалонларимизга илҳом берган парирўй чеҳралар? Қани Қодирий бобомиз таърифлаган Кумуш сиймолар?\nБугунгиси эса ошиб тушди! ТВда бир қўғирчоқ «устаси» ойтовоқ бир тасқара қўғирчоқни ясаб туриб, «мана ўзбек гўзали тайёр бўлди», дейди! Наҳотки, бизнинг миллатимиз аёллари шу қиёфада бўлса?!\nҚизларим «Кукла Барби» сингари очиқ-сочиқ қўғирчоқлардан кўра, ўзимизнинг миллатимизга хос қора қош, қора соч қўғирчоқлар ўйнаб ўсишини хоҳлаганимдан доим миллий қўғирчоқлар олишга қизиқаман. Яқинда Самарқанддан бир қўғирчоқ сотиб олдим. Шу атрофда бир талай сайёҳлар. Ҳаммаси қўғирчоқни юзини кўрсатиб, мийғида кулиб қўйишади...


Хитой компанияси АҚШдаги ўртача тезликдан 50 баробар катта тезликда ишлайдиган смартфон тақдим этди\n22:35 / 26.02.2017\nZTE компанияси Барселонада бўлиб ўтаётган Mobile World Congress (MWC) кўргазмасида дунёдаги илк "гигабитли смартфон"ни намойиш қилди.\nСмартфон хусусиятига мос равишда Gigabit Phone номини олган. У мобиль тармоқларда 1 гбит/сония тезликни қўллаб қувватлайди. Бу АҚШ операторларининг ўртача ўтказиш имкониятларидан 50 баробар кучлироқдир.\nСмартфонга Qualcomm Snapdragon 835 процессори ўрнатилган бўлиб, ушбу чип 2,45ГГц тактли частотада ишлайдиган 8та Kryo 280 ядросидан ташкил топган. График тезлаштиргич сифатида тезкор Adreno 540 ўрнатилган.\nТармоқларда ишлаши учун X16 LTE модеми жавоб беради. Кўчириб олишнинг энг юқори тезлиги 1 Гбит/сонияни, юклаш тезлиги эса 150 Мбит/сонияни ташкил этади.\nМаълумотларга кўра, гаджет ҳозирда бозорга чиқариш учун тайёр эмас. Ҳозирги ҳолатида у янги авлод тармоқларидаги тезлик имкониятларини намойиш қилади, холос.